text:
A Cêve
A Cêve (in italiàn Pieve di Teco, ditu ascì Çeie in zenese, Ciève[5] o Cève in urmeàscu), l'è in comüne de 1 346 abitanti in ta pruvinsa de Imperia inta regiùn Ligüria.
Geugrafìa[modìfica | modìfica wikitèsto]
U se tröva intu levante da pruvinsa de Impeia. U l'è traversàu dau s-ciümme Aròscia e da l'Arògna, ch'u se càccia inte 'stu chi intu teritòiu cumünàle, nascendu da a Còlla de Armu. U se tröva a i péi du Munte Frascinellu (1120 m), da colla du Tecu (dau quàle u pìa u numme italiàn), du Baracun e de Sant'Antoniu. U teritòiu de tütte e düe e valàe u l'è caraterisàu da di brìcchi nu tròppu praticabili, côsa ch'a l'ha purtàu a magiurànsa de l'insediamentu versu u fundu da vàlle, cun a custrusiùn de fàsce pe cultivà i teren. L'ambiente, màn a màn ch'u se mùnta in âutu u se caraterizza pé êsse custituìu da castagni, pìn, càrpe e rùve, fin a zunze versu a cresta di munti cun varietài de transisiùn cun l'ària ciü "padana" e quarche ràru pìn marittimu, impurtàu da a Rivêa.
Frasiun[modìfica | modìfica wikitèsto]
U paise cumprènde ascì de frasiùi, fra 'ste chi: Aigueiu (spessu italianisàu cun Acqueticu), A Nirasca, A Truàsta, Cauderaira, Müssiu, Möa (o Moàn) e Luvegnu (o Luvegne).
Cunfin[modìfica | modìfica wikitèsto]
U l'è cunfinànte cun Armu, Burghettu d'Aroscia, Ressu, Cravaüna (CN), Purnasce, Burgumau, Cariònega, Vesargu, Cexi.
Stoia[modìfica | modìfica wikitèsto]
E raìxi da Cêve e sun da riscuntrà inte pupulasiùn lìgüri antìghe, da tribù di Ingàuni, ch'i duminàvan a zôna de Arbenga in epuca pre-rumâna. Pé vegghe però in véru e propiu insediamèntu stabile inte l'ària bezögna 'spetà u duminiu lungubàrdu in scia penìsua, chi difatti a nàsce ina primma bâse pé u cuntrollu da valâ in sciu munte Tecu, ch'a và avanti ascì sutta i Franchi.
Zà inte 'stu periudu chi u se registra l'arìvu di fràtti benetìn de San Curumbàn, che i se stànsian a Carpenea, dunde poi u vegne tiràu sciü u munasté de San Péru.
A Cêve a pìa però ina mazù impurtansa cun l'acquistu du feudu da parte da famìa di marchexi de Clavesana, cun a custrusiùn du castellu in scià còlla du Tecu, avegnüa a partì dau 1225. In questu moddu u nàsce ascì u primmu nucleu du paìse, prubabilmente pé puê recampà e tàsce in sce merci de passaggiu fra u Piemunte e a Lìgüria.
Pé avê a custrusiùn de l'udiernu burgu medievàle bezögna ducca atende u marchese Antonio de Clavesana, ch'u u fà svilupà in sce a bâse du nucleu abitàu presedente, a cumensa da l'ànnu 1232.[6]
A pôca distànsa da 'stu periudu chi a vegne edificâ a primma "cêve", a primma géxa da valà de l'Aroscia, strutüa ancù vixibile ancöi, ascì se cun di rifasimenti du XVI seculu, inte l'uratòriu de San Giuvanni Batìsta. Quésta crescènte preduminànsa du paìse intu cuntestu da valà de l'Aroscia a reciàmma bén bén de persune dae zône vixìne, tantu che u burgu u rìva a cuntà quaxi 300 famìe, segundu e funti de l'epuca. Dau 1386 a Repübbrica de Zena a va a rescatà u feudu dai marcheixi Clavesana.[7]
In questu moddu A Cêve a divegne a sede du capitanàu lucàle e a vegne dutâ de in növu scistemma de difésa, cun a custrusiùn de müragne de sinta e l'ingrandimentu de l'insediamentu uriginàriu: l'è ducca de 'sti tempi che u burgu u pìa a sò cunfurmasiùn atuàle, caraterizâ dai porteghi, nasciüi prubabilmente cun mutivasiùn ecunomiche e cumerciàli.
Mutùre de questu rinuvamentu a l'è a famìa di Spìnua de Zena, ch'a a custruisce a magiuransa di palassi storici cêvéxi, survatüttu a partì dau 1428. L'estensciùn udierna du burgu a vegne però razunta sulu intu 1533, cun u rifasimentu di edifissi religiusi lucali, a custrusiùn de in növu munastê e a fìn da custrusiùn di porteghi.
Dürante poi u Seisentu A Cêve a l'éra stâ teritòriu de cuntesa fra i Zenexi e i Savòia, tantu che intu 1625 i piemuntexi i entran intu burgu e dilagan intu paìse: u vegne derucàu u castellu custruìu dai Clavesàna.
Sucescivamente u teritòriu cumünàle a se tröva fra dùi föghi, cun cuntese fra Sénua (piemuntese) e Rèssu (zenese) pe questiùi riguardanti l'alevamèntu. Cuscì inti scuntri sucescìvi a Repübbrica a mandià poi cuntingenti militàri da Arbenga, anche se questi i nu sciorten a recunquistà a sitadìna, vegnindu travòlti dai nemixi inta battàia de Paperéa.
A questu se va a 'zunze u passaggiu de l'esercitu piemuntese intu 1706 (cun a düchessa de Savoia e a Sindone, in füga da Turìn) e poi intu 1744, quande i piemuntexi i turnan a ucupà a zôna, causandu nu pochi prublemi aa pupulasiùn lucale, in lòtta cun i urmeàschi pé cuntrulà i arpeggi de àta muntagna a Viuzènna.
U cuntrollu sabaudu u nu se demustra però duraüu, in quantu cun l'arìvu de Napuleùn du 1794 se asciste aa ruvìna di campi cultivài de tütta a valà. Ducca u burgu u pàssa sutta aa Repübbrica Ligüe. U vegne poi anessu a l'Impeu Fransese fin au 1814.[8]
Cun a restaurasiùn du 1815 u turna sutta i pusedimènti du Regnu de Sardegna, divegnüu poi Regnu d'Italia dau 1861, inserìu inta pruvinsa du Portu. Inte l'ànnu 1862 u pìa a növa denuminasiùn ufisiàle de "Pieve di Teco". Düante a Segunda Guèra Mundià e sun stài diversi i episodi de Rexistensa, cumme quellu de Sirviu Bunfante, cumandante da brigâ dedica a Felixe Casciùn, partigiàn uiginàiu de Imperia ch'u l'éra tranxitàu, freìu a Vesargu, inta zôna pé 'rivà au campu de medicherìa da Brìga Àuta. Intu 1946 u cumün u pàssa aa Repübbrica italiana.
I ürtimi cangiamenti a livellu terituriàle i sun stài fài du 1928, quande i vegnen smembrài i cumüi de Möa e de Armu, e ancùa intu 1929 quande u 'sciòrbe Cauderàira (che in precedensa u cumpunéva in cumün autonumu cun Cartàri, anessa a Céxi). Armu u vegne pòi ricustituìu a cumün intu 1949.
Fra i ànni 1973 e u 2008 a l'è stà a capitale aministratìva da Cumünitài muntana de l'Ata valà Aroscia, ancöi supressa e sustituìa da l'Uniun di Cumüi de l'Ata valà de l'Aroscia.[9]
Abitànti[modìfica | modìfica wikitèsto]
Evulusiùn demugrafica[modìfica | modìfica wikitèsto]
Abitanti censìi[10]
Minurànse Furèste[modìfica | modìfica wikitèsto]
Dandu amèntu ai dàtti de l'Istat ai 31 de dixembre du 2019, i sitadìn furèsti aa Cêve i sun 213. De questi 64 i vegnen da l'Albanìa e 53 dau Maròccu.
Pòsti de interesse[modìfica | modìfica wikitèsto]
Architetüre religuse[modìfica | modìfica wikitèsto]
U cumün da Cêve u fa eclesiasticamènte da diocexi de Arbenga-Imperia, chi dunca e ghe sùn quattru diferenti parocchie: S. Giuvanni Batìsta (sentru da Cêve), S. Giacumu Mazù (Aiguéiu), S. Zorzu (Caldeàia), San Martin e a 'Sunta (Möa).
Géxe du sentru da Cêve[modìfica | modìfica wikitèsto]
- Géxa culegià de San Giuvànni Batista, intu burgu növu da Cêve, a l'è stà custruìa dau prugetista du Cantùn Ticìn Gaetano Cantoni fra u 1782 e u 1806. A l'esternu a se presenta cun gròssi finestrùi e da l'impurtante portegu daa furma semi-réunda ch'u dà l'acessu a l'internu.
Quéstu u se caraterizza pé a pavimentasiùn a scachiêra, giànca e grìxa cun a suntûsa strutüra a tréi lôbi. A l'è intu cumplessu "austera", fàttu tipicu pe e géxe neuclasciche, ascì se se pònen vegghe atre carateristiche de stampu baròccu. A strutüra udierna a nasce però da a demulisiùn da gêxa presedente, risalènte au periudu zenese (aturnu au 1460).[11]
• Uratòriu de San Giuvanni Batìsta, rizalente au 1233-1243, u rapresenta a géxa ciü veggia da valà de l'Aroscia, a se tröva inte vixinànse de dùi parti du burgu, e a cunserva a càssa prucesciunàle de San Giuvanni. A l'è stâ rimanezâ ciü 'otte e a strutüra vixibile aù a l'è duvüa a di restauri du Seisentu, mentre i afreschi presenti i sùn atribuii a l'artista Marvaudu, foscia du 1719.
• Géxa dedicâ a a Madonna da Ripa, ancöi scunsacrà, a se tröva pòcu föa du burgu, custruìa in stìle goticu intu 1370 dai fratti benedetìn a l'ha rapresentàu pé seculi a parocchia du burgu növu, a l'è a "céve" ch'a l'ha dàu u nomme au paìse. A g'ha a particulaitài d'avê l'ingressu in sciü làtu lungu, côsa tipica pe in pò de géxe de questa valle. Inti vàn suteranei a se tröva a cripta, ch'a cuntegne i resti de 'n antìgu ârtâ.[12]
Gêxe de Aiguéiu[modìfica | modìfica wikitèsto]
• Gêxa da parocchia de San Giacumu Mazû, a se tröva in Aigueiu e l'è stâ edificâ intu XVI seculu, cun furme tardu-baòcche miste au stìle neuclascicu. A strutüra esterna a l'è puligunàle nu cumpleta, ch'a presenta in rigunfiamèntu, messu in evidensa dàu pusisiunamèntu du campanìn. Pregiài ascì i afreschi a l'internu, atribuìi au Cunca, aù restauài, u tabernaculu de legnu e a fùnte bateximâle, cuntempuranea a a custrusiùn.[13]
• Uratòiru da 'Sunta, a Aiuguéiu.
• Antìga gêxa-uratòriu, a se tröva de rimpettu a l'udierna paruchiàle e a l'è de uìgine mediuevàle, ancöi a l'è scunsacrâ a presenta de carateristiche scìmili a quella du Cunventu di Agustiniàni de Cêve.[13]
• Antigu munastê e relatìva gêxa de San Péru in Carpenêu in lucalitài Ciàn de San Péru, ancöi i se pònen vegghe sulu i resti, u se tröva inte vixinànse de l'àntìga stràdda ch'a culegàva A Cêve au Piemunte. A l'éa stâ custruìa dài fratti benedetìn de San Curumbàn a partì dau XI seculu, assemme aa gêxa restaurâ intu 1400.
• Capeletta da Madonna de Collaréu , inta lucalitài de rimpettu au burgu da frasiùn chi u se festezza u cültu da madònna cun 'na messa anuale, bén bén frequentàu ascì pé u panuràmma e i sentêi lucàli, scicumme ch'u se tröva int'in pözzu spessu baxàu dau sù.[14]
• Capeletta da Madonna da Neve, ai cunfìn cun Luvegnu.
• Capeletta de San Luensu, se tröva inta pàrte ciü bàssa du burgu, in lucalitài Cà Suttàne.
• Capeletta de San Roccu, se tröva inta pàrte ciü àta du burgu, in lucalitài Cà Supràne.
• Capeletta de Santa Lucia, se tröva inta pàrte ciü àta du burgu, in lucalitài Cà Supràne.
Géxe de Cauderàira[modìfica | modìfica wikitèsto]
• Géxa da parocchia de San Zorzu Növu, a se tröva intu sentru du burgu de questa frasiùn, a l'è stà custruìa in tempi relativamènte resenti, in sustitusiùn de quella ciü veggia.
• Géxa de San Zorzu Veggiu, a se tröva d'ataccu au semiteriu lucàle, se pensa ch'a l'è de derivasiùn àtu-medievàle, cun dùe navàe distinte, a cunserva di afreschi da l'elevàu prêgiu, cun mutìvi decuratìvi a fàsce gianche e neigre, tipiche de àtre gêxétte da valà. L'éra stâ custruìa prubabilmente pé u cuntrollu da bàssa valle. Carateristicu u svettànte campanìn, azuntu però intu periudu quattru-sinquesentescu.[13]
• Capeletta da Madonna da Néve, a l'è ina gêxa de urigine settesentesca, vixìna a San Zorzu Veggiu, caraterizâ daa furma a utagunu, cun in portegu (protiro) de ingressu azuntu doppu a sò custrusiùn.
Géxe de Möa[modìfica | modìfica wikitèsto]
• Géxa da parocchia de San Martìn, intu burgu da frasiùn. A l'è de urìgine medievàle, cun a strutüra inisiale prubabilmente du 1272. Questa a l'è stâ rimanezâ sucescivamènte, aturnu aa primma metài du XVII seculu, cun 'na ciànta elittica, in moddu du tüttu scimile a a culegià cévese. Impurtante u campanì ch'u domina u paìse, nu rimanezàu düante i restàuri du Seisentu.[13]
• Uatòiu de San Gregòriu Magnu, se tröva vixin a a parocchia de Möa.
• Capeletta de San 'Bastian, se tröva a Möa, a l'è dedicà au santu prutetû da sitadìna.
• Capeletta da Madonna de Grassie, a l'è rizalente ai inissi du XVII seculu, a se tröva intu puntu ciü àtu du sentru da frasiùn.
• Santuàiu da Madonna da Neve, ciamâ ascì Madonna du 5 d'aùstu, a l'è 'na tipica gêxétta de muntagna, cun u sò duggiu portegu, funsiunànte ascì cumme ripàru quande u ciöve. Se tröva inta colla de Dumenega vixìn aa frasiùn.
Gêxe de Müssiu[modìfica | modìfica wikitèsto]
Ascì Müssiu u g'ha 'na propia parocchia, legà però a quella du burgu cêvése. Inta frasiùn se ponen vegghe:[13]
• Gêxa de Santa Lucia, a l'è risalente au XVIII seculu, terminà intu 1777. Se tröva intu burgu e a l'è carateristica pé u sò campanìn "a seùlla", truvàu ascì in àtri edifissi religiùsi de l'entrutèra ingàunu.
• Uratòriu de Santa Cruxe, vixìn a a parocchia.
Géxe de Luvegnu[modìfica | modìfica wikitèsto]
Ascì Luvegnu u g'ha 'na propia parocchia, legà peò a quella da frasiùn de Aiguéiu. Intu paìse se trövan:
• Gêxa de San Benàrdu, a l'è a paruchiàle de Luvegnu e a se tröva intu sentru du paìse.
• Gêxétta de Sant'Antoniu, a se tröva int'in pözzu vixin a a paruchiale, dunde se pò amirà u panuràmma da valà versu Vesargu.
Géxe aa Niràsca e aa Truàsta[modìfica | modìfica wikitèsto]
• Gêxa da parocchia de San Michê, a se tröva intu sentru da frasiùn da a Niràsca.
• Uratòriu de San 'Bastian inta frasiùn de Niràsca.
• Capeletta da Madonna de l'Acinellu, se tröva a Niràsca.
• Capeletta da Madonna de Grassie aa Niràsca.
• Capeletta de San Roccu aa Niràsca.
• Capeletta de San 'Bastian aa Niràsca.
• Géxa da parocchia da Nostra Scignua du Rusàriu, a se tröva intu burgu da frasiùn de Truàsta.
• Santuàiu da 'Sunta aa Truàsta.
Cunventi e Santutài[modìfica | modìfica wikitèsto]
• Cunventu di Agustiniani, intu burgu cevése, u se tröva dunde in tempu u se ìssava u castellu, demulìu dai Sabaudi inti scontri cuntru Zena. U cunserva ancù aù 'n impurtante bassurilievu in prìa rafigürante u martìriu de Sànta Caterìna rizalènte au 1644.[15]
• Cunventu de Sant'Agustìn, pocu föa u burgu sitadìn, u l'è du rinascimentu, prubabilmente du 1471, e u presenta in amiàbile ciostru, u ciü gròssu de tüttu u punènte da regiun Ligüria.
Quéstu u sereva du 1478 e u l'è rezüu da vintiquattru culonne a furma de utagunàle. A géxa interna, tra l'àtru a cunserva i afreschi du XVI seculu de Péru Guiddu de Ransu. Aù u l'è scunsacràu, ma questu zà da l'ünitài italiana. Daprimma u l'éra divegnüu 'na caserma, pòi 'uspeâ, au mumentu a l'è in pàrte divegnüu sede da scöa superiure Ruffini.
• Santuàriu da Madonna di Fanghi (o du Pantàn), l'è 'na gêxétta dedicà aa Madonna, ch'a se tröva int'in spassiu cianéllu sircundàu daa vegetasiùn. Custruìa in stìle baoccu a partì dau 1678, a l'è cuscì ciamâ pé via da lucalitài dunda se tröva, ricca de ègua, e ducca de pantàn.
• Cunventu de San Francescu, in lucalitài Barcheti, du XVII seculu, l'è razunzibile pé via de 'n genere de cröza ch'a chìna in moddu ripidu. Inte vixinànse se tröva u buscu di Barcheti, nasciüu grassie ai fratti, c'u cuntegne èrbui antighi, seculàri.[14]
Architetüre sivili[modìfica | modìfica wikitèsto]
• Palassu Borelli, se tröva intu burgu növu da Cêve, edificàu intu XIX seculu u l'éa a rexidènsa de Bartolomeo Borelli, dau 1903 a l'è a sede du palassu cumünale dutàu de quattru ciàni cumplescìvi, l'ingressu avegne cun 'n severu purtun ch'u da l'acessu au ciàn teren, dund'u se pö vegghe in giardinettu internu, pé favurì l'ingressu da lüxe in tütte e stansie. Impurtante a scarinâ de marmu giàncu, ch'a porta inti ciàni superiuri, dunde a se tröva a sala de rapresentansa, afrescâ in sciü sufittu cun Amore e psiche, incurnixàu da di mutìvi rinascimentali.[16]
• Teatru sivicu "Rambaldi". Scituàu inte l'àntiga lòggia du cunventu de Agustinane. Atìvu fin ai ànni 80. Ristruttuàu intu 2006 cumme auditorium murtimediàle. A strutüra a l'è risalente au 1664, e e decurasiùi e sun de Giulio Benso aliêvu de l'artìsta Giovanni Battista Paggi.
• Teàtru "Salvini", custruìu du 1834 pé opera da famìa lucale Manfredi cun 'na strutüra a fèru de cavallu, streita e lunga, u presenta furme de l'Öttusèntu, mes-ciae cun quelle du XVII-XVIII seculu. Cun i sò 43 m2 e 112 pòsti tutàli u l'è u segundu teàtru ciü picìn d'Italia. Seràu inti ànni 20, a causa da crìsi ecunomica u vegne avèrtu doppu 'n atentu restauru intu 2005.[17][18]
• Uspeâ veggiu da Cêve, aù in edifissiu privàu, u l'éra stàu custruìu intu 1402, pocu de föa dau burgu, in scia rìva de l'Arogna. U cunserva u purtâle in prìa, rafigürante l'Anunciasiùn, scimbulu da scöa d'arte de Sénua.[16]
• Museu diucesàn de àrte sacra, se tröva inta Géxa scunsacrà da Madonna da Rìpa. Questu prugettu u l'è nasciüu fra u 2005 e u 2006 e ancöi u museu u cuntegne dipinti pregiài e opere che e vegnan da tütta a valà.[19]
• Museu de Maschére de Übaga. Se tröva intu sentru da Cêve e u cuntegne quâxi 100 maschée cuntempuranée ligàe ai culti prerumàni de Übaga, frasiun du Burghettu d'Aroscia, dunde sun stàe truvàe e rapresentasiùi de l'übagu, ch'u vö dì in àntigu ligüre "posti scüi", reciamàndu u mistéu de l'antighitài ligüre.[20][21]
• Palassu "Barli-Savona", l'è ün di ciü antìghi palassi de Müssiu, dunde u l'è nasciüu Marcello Barli intu 1908, impurtante pitù cêvése. U cunserva in impurtante purtà de prìa.
Grotte[modìfica | modìfica wikitèsto]
Intu teritòiu cumünàle u se tröva in scìtu de interesse cumünitàriu (SIC), istituìu da a regiùn Ligüria intu 2005, ciamàu Grotta du Sgarbu du Ventu. Quéstu u l'è in cumplessu de gròtte che e se svilüppan pe quâxi 3 km in prufunditài, sircundàe da l'ambiente natüale du Munte Guardiabella e daa còlla de San Bertumê.
Ecunumìa[modìfica | modìfica wikitèsto]
U cumüne u vìve prinsipalmente de agricultüra, cun a cultivasiùn de e urìve, da vìte, di sücchin, de ràve e de l'àiu de Vesargu, tipicu da valà. Difüzu u l'è u sfrutamèntu buschivu e l'alevamèntu.
Svilupàu u turismu ma ascì l'indüstria, in quantu chi a se tröva 'n impurtante zona industriàle, legà survatüttu ai prudotti enulogici, ai seramènti e aa prudusiùn de articuli alimentari. Presedentemènte a l'éra praticâ l'industria de calsaüe, aù abandunâ.
Cultüra[modìfica | modìfica wikitèsto]
Dialéttu cêvése[modìfica | modìfica wikitèsto]
U dialettu parlàu a A Cêve u l'è de stampu arbenganese e u fa parte du grùppu du Ligüe sentru-ucidentàle, u presenta carateristiche peò ciü particulàri, riscuntrabili inte tütta a valà de l'Aroscia, ligà stuicamènte a Arbenga, ma cun tante influense da sitài de Imperia.
Bacì l’Inciaštru[modìfica | modìfica wikitèsto]
'Na maschéra tipica du carlecâ lucàle a l'è Bacì l’Inciaštru, dipintu cumme in òmmu dàe bòne intensiùi, scimile a in pagiàssu, famusu perché, vuxèndu 'giüttà i àtri, u finisce sempre pé fà di paciüghi e di inciàstri.[22]
Istrusiùn[modìfica | modìfica wikitèsto]
A Cêve u l'è u sulu cumüne de l'entrutèra in pruvinsa de Imperia a avéghe 'n pòlu de scöe cumpletu (da l'asìlu ae superiùri, cun e scöe Ruffini), racolte fin ae meddie intu istitüu cumprenscivu da Cêve e de Puntedasce.[23]
Enugastrunumìa[modìfica | modìfica wikitèsto]
Sciùre da Cêve[modìfica | modìfica wikitèsto]
Diferenti e sun e specialitài enugastrunomiche de questu paìse, fra 'ste chi i se veggan pé ezémpiu e "Sciùe da Cêve", bescötti secchi, scimili ai canestrelli, custituìi da dui strati de fròlla a furma de sciùa, misci asèmme da u cìn de marmelàta de bàicocchi. 'Ste paste secche e saiévan nasciüe da l'inventìva de 'n paneté lucale, pe risparmià in scià marmelâ, in quantu quella necesària a l'è minùre de quella duverà pé i gubeletti, àtru bescöttu tipicu ligüre.[24]
Canestrelìn cêvéxi[modìfica | modìfica wikitèsto]
Sun di grissin a furma de anéllu da rusüià cumme antipàstu, de suvente arumatizài cun l'anixe, aròmma spessu cunsumàu inte 'sta valà chi, ch'u l'è presente ascì int'in particulàre sciügu lucàle.[25]
Sport[modìfica | modìfica wikitèsto]
Praticàu fin da témpi antìghi u l'è u sport du Balùn elàstegu, tipicu de questa zòna, ma ascì du bàssu Piemunte. L'asuciasiùn lucàle ch'a se occupa de questa ativitài a l'è a "A.S.D. vàlle Aròscia", che a l'è stà inseìa inta Série B du campiunàu Fidas.[26]
Feste e fée[modìfica | modìfica wikitèsto]
• Carnevalle: a l'è a festa da dumenega presedente u martedì gràssu, dunde pé e vìe du burgu i sfìan i càri alegoici, raprezentanti i vàri paìsi aruscìn. De suvente i rapresentan in mòddu divertente a vìtta cuntadina da vàlle o situasiùi tipiche.[27]
• Festa da Madonna du Carméu, a Möa, festa de caratere religùsu cun a prucesciùn di Cristi e a bànda, sagra cun a müxica dau vìvu.[28]
• Expo Valle Arroscia: a l'è a sàgra prinsipàle de tütta a valà. A se tegne a partì dau 2012, düante questa e ativitài di paìxi da valà e mustran e propie tipicitài enugastrunomiche e nu sùlu. Caminandu pé i porteghi i se pò 'tastà dunca e pietanse tipiche, dau pàn frìtu ae furmagette, fin a a càrne e u vìn lucàle.[29]
• Mercatìn de l'artigianàu e de l'antiquariàu, i se tegnàn de dumenega (a segunda du meze u primmu, l'ürtima u segundu).[30]
Aministrasiùn[modìfica | modìfica wikitèsto]
Vie de Cumünicasiùn[modìfica | modìfica wikitèsto]
A Cêve a l'è culegà cun Impeia e cun a valà du Tànau grassie a a stradda statale 28 da còlla de Nàva (SS 28), che a culega cun Purnasce a nòrd e cun Céxi a sud. Intu 2014 u l'è stàu custruìu u traciàu da variànte ch'a tàia föa dau traciàu u sentru da Cêve, creandu in culegamentu ciü veluxe fra a rivea e u Piemunte. Da a lucalitài de Saponiera a se deramma a stradda statàle da valà de l'Aroscia (SS 453), ch'a culega u teritòiu cun Arbenga, terminàndu a Leca.
Nòtte[modìfica | modìfica wikitèsto]
- ↑ cêvéxi, l'agetivu curispundente u nu se duvéra
- ↑ Dato Istat - Pupulasiùn rexidente ai 30 de zugnu du 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ Grafia du disiunàiu Italian-ulmioscu Ulmioscu-Italian
- ↑ (IT) Descröve a vàlle Aròscia, u paìse da Cêve, in sce expovallearroscia.com. URL consultòu o 13 zùgno 2021.
- ↑ (IT) A stòia da Cêve, in sce comune.pievediteco.im.it. URL consultòu o 13 zùgno 2021.
- ↑ (IT) Impeia da végghe, A Cêve, in sce imperiadavedere.it. URL consultòu o 13 zùgno 2021.
- ↑ (IT) Uniun di Cumüi de l'Àta valà de l'Aroscia, in sce unionevallearroscia.it. URL consultòu o 14 zùgno 2021.
- ↑ Statistiche ISTAT; URL cunsultàu u 14-06-2021.
- ↑ (IT) Géxa culegià de San Giuvànni Batista, in sce comune.pievediteco.im.it. URL consultòu o 14 zùgno 2021.
- ↑ (IT) Edifissi religiùsi, in sce comune.pievediteco.im.it. URL consultòu o 14 zùgno 2021.
- ↑ 13,0 13,1 13,2 13,3 13,4 (IT) E frasiùi da Cêve, in sce comune.pievediteco.im.it. URL consultòu o 14 zùgno 2021.
- ↑ 14,0 14,1 (IT) I dinturni d Cêve, in sce comune.pievediteco.im.it. URL consultòu o 14 zùgno 2021.
- ↑ (IT) I pòsti du cö, Fai, Cunventu di Agustiniàni, in sce fondoambiente.it. URL consultòu o 14 zùgno 2021.
- ↑ 16,0 16,1 (IT) I edifissi stòici du cumüne, in sce comune.pievediteco.im.it. URL consultòu o 14 zùgno 2021.
- ↑ (IT) U teàtru Salvini a A Cêve, in sce expovallearroscia.com. URL consultòu o 14 zùgno 2021.
- ↑ (IT) Cumüne da Cêve, u teàtru Salvini, in sce comune.pievediteco.im.it. URL consultòu o 14 zùgno 2021.
- ↑ (IT) Museu da Diocesi de àrte sàcra, in sce culturainliguria.it. URL consultòu o 14 zùgno 2021.
- ↑ (IT) Maschée de Übaga, u muséu, in sce comune.pievediteco.im.it. URL consultòu o 14 zùgno 2021.
- ↑ (IT) U Museu de Maschée de Übaga, scheda du ministéu di ben cultüàli, in sce beniculturali.it. URL consultòu o 14 zùgno 2021.
- ↑ (IT) A Cêve, scheda du cumün, in sce unionevallearroscia.it. URL consultòu o 14 zùgno 2021.
- ↑ (IT) IC Cêve-Puntedàsce, in sce icpieveditecopontedassio.edu.it. URL consultòu o 14 zùgno 2021.
- ↑ (IT) E sciùe da Cêve, bescötti nasciüi pé risparmià, in sce ivg.it. URL consultòu o 14 zùgno 2021.
- ↑ (IT) I canestrelli a l'anixe, in sce ivg.it. URL consultòu o 14 zùgno 2021.
- ↑ (IT) Balùn elesticu, A Cêve a sògna cun l'ASD Valle Arroscia, in sce sanremonews.it. URL consultòu o 27 zùgno 2021.
- ↑ (IT) Carnevàlle 2019, ImperiaTV, in sce m.youtube.com. URL consultòu o 14 zùgno 2021.
- ↑ (IT) Möa, a festa da madonna du Carméu, in sce riviera24.it. URL consultòu o 14 zùgno 2021.
- ↑ (IT) Expo Valle Arroscia, prugràmma, in sce expovallearroscia.com. URL consultòu o 14 zùgno 2021.
- ↑ (IT) A A Cêve u turna u mercatìn, in sce riviera24.it. URL consultòu o 14 zùgno 2021.
Àtri prugètti[modìfica | modìfica wikitèsto]
- Wikimedia Commons a contêgne di files in sce A Cêve


c: text/html

text:
Orde de Mata
L'Orde de Mata o l'è un orde religiozo cavagesco canonnegamente dipendente da-a Santa Sede, con de finalitæ ascistençiæ.
O l'è riconosciuo da 'na parte da dotriña seguia da-a giurisprudença italiaña e da gran parte da comunitæ internaçionâ comme sogetto de drito internaçionâ, pù essendo ormai do tutto privo do requixio de teritorialitæ. In effetti l'Orde o gh'ha comme so unnico conligamento co-a comunitæ internaçionâ o fæto d'avei governao pe ciu che doi seccoli l'izoa grega de Rodi (1309-1522) e dapœu, da-o 1530 a-o 1798 e izoe mâtéixi e, in virtù de ciò o detegne 'na seddia comme Osservatô presso a Sembrea generâ de Naçioin Unie da-o 1994.
L'Orde l'è de fæto l'erede de l'antigo Orde di Uspiæi de San Zane de Geruzalemme, fondao in gio a-o 1080 e fæto sovran o 15 frevâ 1113 da pappa Pasquâ II.
Da l'Orde dipende 6 Gren Prioæghi e 48 Associaçioin naçionæ che riuniscian i cavagêi e-e damme a segonda do so paize de rescidença. In Itallia gh'è i trei Gren Prioæghi Italien (Lombardia e Veneççia, Romma, Nappoli e Siçillia). L'Associaçion di cavagêi italien a gestisce i attivitæ sanitaie de l'Orde in Itallia. Da questa dipende o còrpo militâ aoxiliaio comandao da 'n generâ de l'ezerçito italian. Da-o 1970 o Corpo italian de socorso de l'Orde de Mata o l'oppera into campo da proteçion çivî e o l'ha prestao ascistença a-e popolaçioin inti magioî dezastri naturæ ch'han corpio o paize.
Da-o 1834 l'Orde o l'ha sede a Romma in via di Conduti, presso ciaçça de Spagna; o l'è presente in ciu de 120 paixi con de iniçiative a carattere beneffico e ascistençiâ. O se qualiffica comme ente sovran e in baze a-o riconoscimento do Stato italian segge a so sede – o palaççio Magistrâ – chi-a villa de Santa Maja do Prioægo insce l'Aventin godan do status de extrateritorialitæ.
Da-o 2 mazzo 2018 a-o 29 arvî 2020 o prinçipe e gran meistro o l'è stæto fræ Giaccomo da-a Torre do Tempio de Sanguinetto, che in precedença o l'ea stæto Lœugotenente interinâ (2008) e Lœugotenente de gran meistro (tra-o 2017 e o 2018). L'attoâ Lœugotenente de gran meistro o l'è fræ Marco Luzzago (2020).
O motto de l'Orde o l'è Tuitio Fidei et Obsequium Pauperum (Difeiza da fe' e serviççio a-i povei).
L'Orde o l'emette di francobolli e o gh'ha 'na monæa numismattica, o scuo mâtèize, o l'inmatriccola veicoli con targa de l'Orde concessa da-o ministeio da difeiza italian, o l'emette i so passaporti dipromattichi e o çellebra a so festivitæ naçionâ o 24 zugno, solennitæ da Nativitæ de san Zane Batista patron prinçipâ de l'Orde. Un'atra importante ricorença a l'è çelebrâ l'8 settembre, festa da Madonna do Fileremo, protetoa de l'Orde, inta solennitæ da Nativitæ da Maja Santiscima.
Nomme[modìfica | modìfica wikitèsto]
Ancœu o nomme ófiçiâ e legale de l'Orde de Mata o l'è: "Sovran Militâ Orde Uspiæo de San Zane de Geruzalemme de Rodi e de Mata", soventi abreviao in "Sovran Militâ Orde de Mata", "Sovran Orde de Mata" ò "Orde de Mata".
I Cavagêi nascian co-o nomme de Cavagêi Uspiæi (ò Uspiâgêi, à l'eppoca Cavarê Uspiarê), con rifeimento a-a so miscion, ma son ciamæ ascì "Cavagêi de San Zane" con rifeimento a-o santo protettô de l'Orde, san Zane Batista, e quindi ascì Zaniti ò Gerosolimiten, con rifeimento à Geruzalemme, lœugo de fondaçion de l'Orde.
Doppo a conquista de l'izoa de Rodi into 1310 i membri divègnan "Cavagêi de Rodi". Do 1530 l’imperatô Carlo V o cedette a l'Orde l’izoa de Mata. Da chì i membri han pigiao l’urtima denominaçion ch'ancœudì a l'è a ciu dœuviâ: Cavagêi de Mata.
Stoia[modìfica | modìfica wikitèsto]
A nascita da comunitæ religioza di Uspiâgêi de San Zane a remonta a-o 1048 in Tæra Santa. Di mercanti da repubbrica mainâ d'Amarfi ótègnan da-o califfo d’Egitto o permisso de costrue à Geruzalemme 'na gexa, un convento e 'n uspiâ intitolao a san Zane Batista into quæ asciste i pelegrin.
Sotta a goidda do biao fræ Gerardo, fondatô e primmo meistro, a comunitæ religioza a fu transformâ inte 'n orde religiozo laicâ. Co-a bolla do 15 frevâ 1113, pappa Pasquâ II o riconobbe l’Orde de San Zane ponendolo sotta-a proteçion da Gexa, atriboindoghe o drito d'eleze liberamente i so superioî, sença interferença da parte d'atre aotoritæ laiche ò religiose.
O sucessô do biao fræ Gerardo a-a ghia de l'Orde l'è o biao fræ Raimondo do Pœuzzo ch'o scrisse a primma reggola pe-i membri de l'Orde tra o 1145 e o 1153. Tutti i confræ ean di religioxi, ligæ da-i trei voti monastichi, de povertæ, castitæ e obediença e ean dediti a l'ascistença di povei e di marotti. A constituçion do regno de Geruzalemme a costrense l’Orde à assumme a difeiza militâ di marotti e di pelegrin e a proteze i proppi centri meghi e-e stradde de conligamento prinçipæ. A-a miscion uspiæa se gh'azonse a difeiza da fe'. L’Orde o l'adotò a gianca croxe otaggona, ch'ancœu a l'è delongo o so scimbolo.
Into 1291, doppo a cheita de San Zane d’Acri e a perdia da Tæra Santa, l’Orde o transfei a so sede e l’uspiâ a Limassol insce l'izoa de Çipro, dond'o l'ea za presente da-o 1210 graççie a-a concescion de importante propietæ, privilegi e driti comerçiæ. Chì, fedele a-a so miscion, o continoò à construe di nœuvi uspiæ e, benefiçiando da poxiçion strateggica de l'izoa, o de' vitta à 'na flotta navâ co-a quæ o protesse i pelegrin insce-e rotte pi-a Tæra Santa. O nummero di membri che vegnivan da tutta Œüropa o crebbe contriboindo a-o raforçamento da strutua de l'Orde ch'o l'aquixì nœuvi possedimenti insce-e coste do Mediterannio. Tra questi, l’importante porto de Famagosta, a çitæ de Nicoxia e numioze comende. A progresciva instabilitæ de Çipro, ch'a gh'impediva l'espanscion insce l'izoa, a portò i Uspiæi à amiâ à l'izoa de Rodi quæ sede ciu idonnia pe l’Orde dovve sbarcòn do 1307, sotta-a ghia do gran meistro fræ Forco de Villaret. Doppo avei completao l’aquixiçion de l'izoa, into 1310 ghe transfen a so sede. L’Orde o l'alestì ascì 'na flotta pi-a difeiza do mondo crestian inti moæ orientæ. L’indipendença de l'Orde da-i atri Stati, in virtù d'atti pontifiççi, co-o drito universalmente riconosciuo de mantegnî e impegnâ de forçe armæ e de nominâ di ambascioei, a constitoiva a baze da so sovranitæ internaçionâ. Fin da-o prinçippio do quattorzeximo seccolo i cavagêi de l'aristocraçia œüropea che zonzeivan a Rodi se rœünivan in base a-a lengoa parlâ. Daprimma e lengoe ean sette: Provença, Arvernia, França, Itallia, Aragon (Navara), Inghiltæra (con Scoççia e Irlanda) e Germannia. Do 1462 fu constituio l’ottava lengoa, quella de Castiggia e Portogallo. Ogni lengua a comprendeiva di Prioæghi ò Gren Prioæghi, di Boiæghi e de Comende.
L’Orde o l'ea governao da-o gran meistro (prinçipe de Rodi) e da-o Conseggio, o batteiva monæa e o l'intrategniva di raporti dipromattichi co-i atri Stati. I ate carreghe de l'Orde vegnivan atribuie a-i raprezentanti de diverse lengue. A sede de l'Orde, o Convento, o l'ea composto da religioxi de diversa naçionalitæ.
Into 1523, doppo sei meixi d'asciddio e de cruenti combattimenti co-a flotta e l’ezerçito do surtan Soliman o Magniffico, i cavagêi fun constreiti à rendise e à abandonâ Rodi co-i onoî militæ.
L’Orde o l'arestò sença teritoio pe di anni, scin à quande into 1530 o gran meistro fræ Feipo de Villes de l’Isle Adam o pigiò possesso de l'izoa de Mata, cedua a l'Orde da l'impiao Carlo V con l’aprovaçion de pappa Cremente VII. Fu stabilio che l’Orde o saiæ arestao nœütrâ inte guære tra naçioin crestiañe. Do 1565 i cavagêi, guidæ da-o gran meistro fræ Zane da Valletta, difeizan eroicamente l’izoa da-i Ottomoen into grand'asciddio de Mata. A vittoia a fu çelebrâ in tutta Œüropa percos'a frenò i amîe espanscionisteghe di Ottomoen insci-o continente.
L’anno doppo començò a construçion da çitæ fortificâ e do porto da Valletta, ch'a pigiò o nomme da-o gran meistro, so fondatô. I cavagêi transformon Mata con di importanti progetti d'ediliççia urbaña: fu construto di palaççi e de gexe, nœuvi formidabbili bastioin e di giardin. Scioì l’architettua e o mecenatismo artistico. Fu edificao un nœuvo grande uspiâ, fu instituio 'na scœua d'anatomia, e dapœu a facortæ de meixiña ch'a contribuì a-o sviluppo in particolâ de l'oftalmologia e da farmacologia. Otr'a ste attivitæ chie, pe di seccoli a flotta de l'Orde de Mata a preize parte into Mediterannio a-e manœuvre contra a flotta ottomaña e contra i corsæ barbæschi.
A-i comandi de l'Armiraggio fræ Peo Giustignan a flotta de l'Orde a l'intrò inta Liga Santa, promossa da pappa Pio V pe contrastâ l’avançâ de l'impeo Ottoman e o 7 ottobre 1571 a contribuì a-a vittoia da flotta crestiaña inta bataggia de Leppanto, ch'a l'interompì l’espanscion ottomaña in Œüropa. Into dîsettêximo e o dixœutteximo seccolo no gh'ea Stato con di interesci polittichi, militæ ò comerçiæ into Mediterannio, ch'o poese sotrâse da-o confrontâse con l’Orde chi regnava insce Mata. Famoza in Œüropa, a scœua navâ de Mata a formava numioxi ófiçiæ françeixi e d'atre mariñe.
Inta campagna d’Egitto do 1798, o Napolion Bonaparte o l'ocupò Mata pe-o so valô strateggico. I cavagêi fun constreiti à abandonâ l’izoa, à caxon ascì da Reggola de l'Orde ch'a gh'impediva d'arçâ i arme contra di atri crestien. O tratato d'Amiens do 1802, ch'o riafermava i driti sovren de l'Orde insce l'izoa de Mata, o no fu mai apricao.
Into 1799, intœu'n di momenti ciu difiççili, a fu a Ruscia à socore l’Orde de san Zane. Pù no essendo catollico e sença i requixii legali pi assumme a carrega, o zar Póo I o divègne gran meistro, protezendo a continoitæ de l'Orde. Quande o Póo I o moì into 1801, so figgio Lusciandro o no rivendicò pe lê a carrega de gran meistro ch'a fu assonta da l'italian Giambatista Tomaxi do 1803.
Doppo avei stabilio a proppia sede primma à Mesciña, dapœu à Catannia e à Feræa, do 1834 l’Orde o se stabilì definitivamente à Romma inte l'alloa Stato Pontifiççio. Zœumoæ solevao da-e fadighe do governo tempoâ e da ogni impegno militâ, i sucescivi gren meistri fun in grao de sviluppâ i carismi originæ de l'Orde: l’ascistença a-i povei e a-i marotti. Into corso do dixinoveximo e do venteximo seccolo l’Orde o l'agiornò i proppi statuti, a proppia carta constituçionâ e o codiçe. A perdia de l'izoa de Mata a vidde ascì a fin de l'antiga sudivixon interna in lengoe. A riorganizzaçion che l’Orde o seppe dâse a coincidde co-a nascita di Associaçioin naçionæ. A primma à êse fondâ a fu quella todesca do 1859, seguia do 1875 da quella britannica e do 1877 da quella italiaña.
I attivitæ uspiæe e d'ascistença fun desgugeite sciu larga scaa inta primma goæra mondiâ e inta segonda sotta o gran meistro fræ Ludovigo Chigi Arban da Rove (1931-1951). Sotta i gren meistri fræ Angeo de Mojaña de Cologna (1962-1988) e fræ Dria Bertie (1988-2008), i progetti s'en intenscificæ scin à razonze a ciu gran parte di paixi do mondo.
Atri progetti[modìfica | modìfica wikitèsto]
- Wikimedia Commons a contêgne di files in sce Orde de Mata

robotstxt: allowed

filter: keep


text:
Categorîa:Italia
Quésta categorîa a l'arechéugge e vôxe che pàrlan de l'argoménto: Italia.
- Wikimedia Commons a contêgne 'na categorîa in sce l'argoménto Categorîa:Italia
Sotocategorîe
Quésta categorîa a contêgne e 8 sotocategorîe indicæ chi de sótta, pe 'n totâle de 8.
A
- Architettûe d'Italia (3 C, 7 P)
C
- Comûni d'Italia (voeua)
I
- Italiani (1 C)
P
- Provinse d'Italia (20 C)
R
- Regioìn d'Italia (20 C, 2 P)
T
- Traspòrti de l'Itàlia (3 C)
Ç
- Çittæ d'Italia (5 C, 41 P)
Pàgine inta categorîa "Italia"
Quésta categorîa a contêgne e 16 pàgine indicæ chi de sótta, in sce 'n totâle de 16.


text:
Càneva
Cannabis sativa (L., 1753), comuneménte conosciûa cómme Càneva, a l'è unna cianta a fiore (angiosperma) che a l'appartegne ä famiggia de Cannabaceae, dîte anche Cannabinacee, ôrdine de Urticales, classe Magnoliopsida, divixion Magnoliophyta[1].
Scistematica
In sce l'esatta tassonomia do genere Cannabis se registra opinioin diverse a seconda che se conscidere a speçie monotipica o politipica. Gh'è di botanici che distinguen solo unna speçie (sativa) con due sottospeçie, divise a sö votta in due varietæ:
- Cannabis sativa
- ssp. indica
- var. indica
- var. kafiristanica
- ssp. sativa
- var. sativa
- var. spontanea
- ssp. indica
Segundo atri o genere o va diviso in træ speçie:
- Cannabis sativa
- Cannabis indica
- Cannabis ruderalis
Pe atri e speçie son sôlo dôe: C. sativa, che a comprende tütti i tipi de càneva, a parte e varietæ döviæ pe a produsion de hashish e marijuana in Afghanistan e [[Pakist, che componen a speçie C. indica.
Tütte e speçie, sottospeçie ò varietæ nominæ sôvia pöan esse incroxiæ tra de lô zenerando unna progenie fertile.
Morfologia e Fisiologia
A càneva a l'è unna cianta erbacea a ciclo annuale. L'altezza a varia tra 1,5 e 2 metri, ma in sottospeçie coltivæ a pö arrivä figna a 5 metri. A presenta 'na reixe longa a fitton e un fusto, drîto o ramificou, con escrescense rexinose, angolæ, a votte cave, speçialmente ao de sôvia do primmo pä de fögge. E föggie son palmæ, composte da 5 - 13 fögginne lançeolæ, a margine dentou-seghettou, con ponte acuminæ figna a 10 cm de lunghessa e 1,5 cm de larghessa; in ta parte bassa do füsto e föggie se presentan opposte, in ta parte äta invece tendan a cresce alternæ, sôviattütto doppo o nono/deximo groppo da cianta, oscia a maturasion sessuale avvegnüa (doppo a fase vegetativa iniziale).
Salvo rari caxi de ermafroditismo e ciante de càneva son dioiche: e scioî unisessuali crescian in sce individui de sesso diverso. E scioî maschili (staminiferi) son riunîe in pannocce terminali e ognidün o presenta 5 pétali füsi ä base e 5 stami.
E scioî femminili (pistilliferi) son riunîe in grüppi de 2-6 ae ascelle de brattee formanti cürte spighe; ognidün o mostra un caliçe membranaceo ch'o l'ingœugge streitamente un ovaio supero e uniloculare, surmontou da doi stili e doi stimmi.
Permissi legali pe a coltivasion da càneva
In Italia a coltivasion indüstriale a l'è consentia a chi g'ha un speciale permisso, limitou a de varietæ de càneva çertifichæ, appoxitamente selesionæ per avei un contegnüo trascürabile de prinçipio attivo psicotropo (THC). A lezze Fini-Giovanardi a stabilisce che a coltivasion no autorizzä de càneva a l'è pünibile con 6-20 anni de reclüxion, o con 1-6 anni de reclüxion in to caxo che o giüdiçe o riconosce in to caxo speçifico un fæto de lieve entitæ. A cianta a bœutta in primavéia e a fiorisce in estæ inolträ. L'impollinasion a l'è anemofila (trasporto tramite o vento). In autünno gh'è i früti, di acheni düi e globoxi, ognidün cuntegninte unna semensa con endosperma carnoso e embrion cürvo.
Nòtte
- ↑ (EN) Cannabis sativa, in sce powo.science.kew.org. URL consultòu o 3 màzzo 2021.
.Veddi ascì
Âtri progètti
- Wikimedia Commons a contêgne di files in sce Cannabis sativa
- Wikispecies a contêgne informaçioìn in sce Cannabis sativa


text:
Clam
Clam Antivirus o l'è un programma antivirus, disponibile open source. Ricordemmo che pe 'open source' se intende, in senso streito, i programmi aventi sorgente libera; ma in senso allargou a definision a vä piggiando campo pe definî tütti i programmi disponibili de badda.
In sce quali scistemi operativi funsionna ClamModìfica
Questo antivirus o pö esse döviou con i scistemi operativi:
- Apple
- Linux
- Windows.
E dimenscioin de Clam son de poco ciü de 23 Megabytes; questo o fa scì che rispetto a atri programmmi antivirus o rallente meno o funsionamento de o computer.
Comme ottegnï ClamModìfica
O programma o pö esse scaregou da Internet all'indirisso [1]
Informasioin supplementari se tröven a quest' atro indirisso [2]
BibliografîaModìfica
Bonna parte de informasioin döviæ pe compilä questa voxe son derivæ da o libbro:
- (IT) Fausto Trucillo, Come passare al software libero e vivere felici. Piccolo manuale di indipendenza informatica, Altreconomia, 2010, ISBN 8-865-16028-4.
Vôxe corelæModìfica
- VLC (programma pe visualizzä video in sce o computer)
- Java (lenguazzo)
- OpenOffice.org
- Audacity (programma informatico open source pe a registraçion)
Âtri progèttiModìfica
- Wikimedia Commons a contêgne di files in sce Clam


text:
Gerusalemme
Gerûsalemme a l'è 'na çitæ de l'Oriente Pròscimo, e o seu setô oçidentâ o l'é a capitâ ofiçiâ do Stato d'Isræ da-o 1950. Questa cösa chi a no l'é però riconosciûa da-e Naçioìn Unîe e da-a magioransa di seu Stati[1][2], che continuan a mantegnî e seu anbasciæ a Tel Aviv ò arente a Tel Aviv.
O seu setô orientâ, conquistòu into 1967 da Isræ, o s'atrêuva in conflito co-o Stato de Palestìnn-a.
A gh'à 'na popolaçion de 936.425 abitanti (2019).
A l'é ûnn-a de çitæ ciù antighe do mondo, consciderâ comme çitæ sacra da-e træ religioin monoteiste: Ebraiximo, Crestianeximo e Islamiximo.
Giögrafia
Stöia
Posti de interesse
Architetûe religiôse
- Copola da Rocca
- Miâgia do Cianto
- Gexa do Santo Sepurto
Architetûe civili
Architetûe militâri
Economia
Coltûa
Manifestaçioìn
Feste e fêe
Comunicaçioìn
Aministraçión
Galeria d'inmagine
O Monte do Tempio, chi gh'é a Miâgia do Cianto e a Copola da Rocca, lêughi sacri pe l'ebraiximo e l'islamiximo.
Gerusalemme, filmìn
Atri progetti
- Wikimedia Commons a contêgne di files in sce Gerusalemme
Colegamenti esterni
- (HE, EN, AR, FR, RU) Scïto ofiçiâ, in sce jerusalem.muni.il. URL consultòu o 5 dexénbre 2021.


text:
Canigèa
Parietaria officinalis (L., 1753), cumüneménte cunusciüa cumme canigèa o gamba russa (dita ascì erba ventu o erba vedrólla, canigiæa in zeneize, gaglinàira o gamba russa in vintimigiôzo, gamba russeta o candereta in monegàsco), a l'è inn-a cianta d'a famiggia d'e Urticaceae e dunque parente strèita de l'ortìga[1].
Descriçion[modìfica | modìfica wikitèsto]
U numme latin u vegne da u sö habitat preferìu ("miaggia" in latìn u l'è "paries"): e vêgie miaggie, mêgiu se a l'assùstu e in terèn ricchi (azutê). A l'a prupiêtê diuretiche e emuliénti, a l'è mudèsta da u puntu de vista alimentäre e de vötte a se dövia in t'i minestruìn. A l'è de següu a funte de unn-a de ciü cumün-e furme de alergìa prümmaverile ai sö póllini.
Scinn-a póchi anni inderé a l'ea cumünemente döviä pe' lavä indréntu a e buttigge e a e fiasche, grassie a e föggie taccaìgnie. U fóstu u l'è russu scüu çilindricu e peiusu. E föggie sun oväli lançeulae alterne picciulae taccaìgnie. E sciue sun menüscule verde e se dörvan a l'ascélla d'e föggie muggiae in fitte insciuescense de furma riunda.
A se tröva façilmente a i bórdi d'e stradde, lungu i miâggìn de prìa. L'habitat ideâle sun i pósti aridi, sciüti.
Nòtte[modìfica | modìfica wikitèsto]
- ↑ (EN) Parietaria officinalis, in sce powo.science.kew.org. URL consultòu o 3 màzzo 2021.
Atri progètti[modìfica | modìfica wikitèsto]
- Wikimedia Commons a contêgne di files in sce Parietaria officinalis
- Wikispecies a contêgne informaçioìn in sce Parietaria officinalis


text:
Cosa serve
- 10 massi de baxaicò
- 2 gaeli d'aggio
- 5 cûggià de parmiggian
- ûn gotto e mëzô d'euio
- unn-a spellinsigâ de sâ
Lavè e fêuggie de 10 massi de baxaicò, sciughele e metteile in to môrtà con düi gaeli d'aggio e unn-a spellinsigâ de sâ.
Manôvrè o pestello in moddo che e fêuggie se possan disfà in scià parete do môrtà e non seggen pestè in to fondo.
Azzunze ûn po' pe votta 5 cûggià de parmiggian e, ad amalgama ottegnûa, travasè in unn-a terrinn-a azzunzendo ûn gotto e mëzô d'euio e remesciando con ûn cûggià de legno.
Avviè cosci ûn di ciû antighi mangià de Zena.


text:
Piemonte
O Piemonte a l'è unn-a region de l'Italia settentrionâ de 4 mioin de abitanti, con capoleugo Turin. O confinn-a a ponente co-a Fransa, a nòrd òvest co-a Valle d'Aosta, a nòrd-est co-a Svìsera, a levante co-a Lombardïa e a sûd co-a Liguria e l' Emilia-Romagna.
Tòcchi do Piemonte d'ancheu son stæti stöicamente parte da Ligùria e da Repubbrica de Zena, comme Neuve, Gäi e Uà e ancheu i fan parte da Provinsa de Lisciandria.
Capoleughi de provinsaModìfica
I capoleughi de provinsa do Piemonte son (in ordine arfabético):
Provinse da Region PiemonteModìfica
- Provinsa de Lisciandria: a g'ha 190 comùn
- Provinsa de Asti: a g'ha 118 comùn
- Provinsa de Biella : a g'ha 82 comùn
- Provinsa de Cuneo (var: Cûni): a g'ha 250 comùn
- Provinsa de Novæa (var. Neuväa): a gh'à 88 comùn
- Provinsa de Turin: a g'ha 315 comùn
- Provinsa do Verban Cusio Òssola: a g'ha 77 comùn
- Provinsa de Verçelli: a g'ha 86 comùn
NòtteModìfica
- ↑ Òperatîva da-o 1970
- ↑ Dæto Istat - Popolaçión rescidénte a-i 31 de dexénbre 2020.
Âtri progèttiModìfica
- Wikimedia Commons a contêgne di files in sce Piemonte


text:
Amman
Ammàn (in arabo عمان), a l'è a capitâ do Regno da Giordannia, e o sêu çentro commerçiâ, indûstriâ e amministrativo.
Descriçion e stöia[modìfica | modìfica wikitèsto]
Popolâ da l'anno 6500 primma de Cristo, a l'è stæta ebrea, grêca, romann-a e àraba. Anchêu a l'è 'na çittæ moderna, d'edifiçi antighi e nêuvi, inta quæ abitan mûsûlmæn e crestiæn.
A 45 menûti via autostradda, gh'è o pòsto dove o se dixe c'o l'ha riçevûo o batteximo Gesû Cristo, inte l'ægoa do sciûmme Giordàn.
A g'ha ciû de 4 millioîn d'abitanti.
Atri progètti[modìfica | modìfica wikitèsto]
- Wikimedia Commons a contêgne di files in sce Amman


text:
Provinsa de Cuneo
A Provinsa de Cuneo (Pruvéncia ed Cuni in ligure garescìn, Pṛûvincia d'Cuni inta varietæ ormeàsca, Pruvinsa de Cuni in arbenganéize) a gh'à 250 muniçipalitæ (comûni) e a l'è inta Region Piemonte in Italia.
Pàizi lìguri[modìfica | modìfica wikitèsto]
- A
Alto
Àutu (it: Alto) -
- B
Briga Auta (it: Briga Alta) -
- C
Cravaüna (it: Caprauna) -
- G
Garesce (it: Garessio) -
- U
Ulmea (it: Ormea) -
Atri progètti[modìfica | modìfica wikitèsto]
- Wikimedia Commons a contêgne di files in sce Provinsa de Cuneo


text:
Montevideo
Montevideo a l'è a capitâ, a çitæ ciù popolosa e o prinçipâ pòrto de l'Uruguay.
Descriçion e stöia[modìfica | modìfica wikitèsto]
A seu popolaçiôn a l'è de 1.325.968 abitanti (2004, ma consciderando l'àrea periferica sajéivan 1.668.335 abitanti, ciù ò meno a meitæ d'a popolaçiôn totâle da naçiôn.
A s'atrêuva inta zöna meridionâle do pàize, in faccia a-o Río de la Plata, drento a-o dipartimento de Montevideo, c'o l'è o ciù piccìn di 19 de l'Uruguay. 'Sta regiôn a fa pârte da prinçipâ stradda de trasporto commerciâ do Mercosur.
A tempïatûa media a l'è de 13 °C.
Montevideo a l'è a çitæ co-a ciù bônn-a qualitæ da vitta di Stati de l'America do Sud e a s'atrêuva tra e 30 çitæ ciù segûe do môndo.
Conlìgamenti esterni[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Montevideo


text:
Bandêa de Zêna
A bandêa de Zêna, ciamâ ascì Crôxe de San Zòrzo[1], a l'é 'na bandêa costituîa da 'na crôxe róssa in cànpo giànco, co proporçioìn 3:5.
Stöia[modìfica | modìfica wikitèsto]
A bandêa a l'é stæta concèssa a Zêna da-o Pàppa Urbano II, quéllo ch'o l'à bandîo a Primma Croxâ, pròpio pò-u ròllo e i mériti ch'â Repùblica a l'à avûo inte quélla spediçión. Da parteçipaçión de Zêna a-a Primma Croxâ ne pàrla ascì o Tàscio inta sò La Gerusalemme liberata[2]. Into Cànto XVIII l'aotô o löda o Ghigèrmo Enbrìaco (Inbriægo) e i "mèistri d'àscia" zenéixi ch'àn costroîo a tôre d'asédio, co-a quæ a l'é stæta conquistâ a Çitæ do Sànto Sepórto. I bàrchi che mostrâvan a bandêa rossocroxâ êan temûi into Mediterànio. Pe sta raxón chi l'Inghiltæra a l'à domàndòu a-a Repùblica de poéi mostrâ lê ascì a bandêa rossocroxâ in scî sò bàrchi. E l'é pe quéllo ch'a bandêa de l'Inghiltæra (quélla che lô ciàman a Crôxe de Sàn Zòrzo) a l'é a mæxima da Repùblica de Zêna; e pâ ch'a ségge stæta adreitûa afitâ da-i Zenéixi a-i Ingléixi into Medioêvo, ciù ò mêno into XIII sécolo; coscì i ingléixi aviéivan posciûo navegâ into Mâ Mediterànio sénsa poîa d'êse atacæ da-i piràtti e da-i tùrchi.
A ciù antîga testimoniànsa de l'ûzo da bandêa co-a Crôxe Róssa in cànpo giànco da pàrte de Zêna (Insignia cruxata comunis Janue) in sciâ tærafèrma a l'é di 28 de Seténbre do 1218[3]. Inte quélli ténpi a bandêa co-a crôxe a sventolâva in sciâ çitæ de Vintimìggia ch'a s'êa aréiza a-i Zenéixi. Da-o 1238 in avànti, a bandêa co-a crôxe a l'é stæta mostrâ in mâ ascì, da prinçìpio cómme bandêa de goæra, da-o 1242 a l'é diventâ a bandêa navâle da çitæ. A bandêa a l'é stæta dêuviâ scinn-a-a pèrdia de l'indipendénsa into 1805 (anesción a-a Frànsa do Napolión). Da alôa a l'é restâ sôlo cómme scìnbolo monicipâle.
O scìndico de Zêna, o Marco Bucci, o pénsa de domandâ de palànche a-a regìnn-a Lizabétta II d'Inghiltæra pe-î ùrtimi 250 ànni d'afìtto[4], dæto che l'Inghiltæra a l'à ciàntòu li de pagâ aprofitàndo da deboléssa da Repùblica de Zêna. I giornâli ingléixi ascì àn parlòu che no l'é goæi de sta stöia chi[5].
Ûzi da crôxe de San Zòrzo[modìfica | modìfica wikitèsto]
Bandêe di Stâti[modìfica | modìfica wikitèsto]
Régno Unîo e tùtti i stâti ch'àn a Union Jack inta sò bandêa
Irlànda do Nòrd (da-o 1958 a-o 1972)
Bandêe de Regioìn[modìfica | modìfica wikitèsto]
A fèsta da bandêa[modìfica | modìfica wikitèsto]
Da-o 2019, pe voentæ da zónta Bucci, a l'é stæta institoîa a "fèsta da bandêa", manifestaçión dedicâ pròpio a-a Crôxe de San Zòrzo[6][7]. A fèsta a se têgne a-i 23 de arvî, giórno de Sàn Zòrzo, tùtti i ànni e, tra e iniçiatîve ciù inportànti, a gh'é a nòmina de dêxe "anbasciatoî" de Zêna into móndo e colegaménti co-o Flag Institute e o St. George’s Club de Lóndra. Inti giórni da manifestaçión divèrse bandêe són instalæ in sce vàrri palàççi da çitæ, cómme o palàçio Tùrsci, o palàçio da Región, o tiâtro Càrlo Felîçe e a tôre do Pâxo[8].
Nòtte[modìfica | modìfica wikitèsto]
- ↑ (IT) Bandêa de Zêna, in sce digilander.libero.it. URL consultòu o 22 arvî 2021.
- ↑ Sto poêma chi o l'é stæto tradûto in zenéize da-o Stêva de Frànchi e âtri aotoî into 1755, co-o nómme Ra Gerusalemme deliverà.
- ↑ (DE) Christoph Friedrich Weber, Heraldische Symbolik in italienischen Stadtkommunen des Mittelalters, in Zeichen der Ordnung und des Aufruhrs, Köln/Weimar, Böhlau Verlag, 2011, p. 158, ISBN 3-412-20494-3.
- ↑ (IT) Genova, sindaco: "La regina Elisabetta ci deve 247 anni di affitto della bandiera", in sce quotidiano.net, 4 lùggio 2018. URL consultòu o 22 arvî 2021.
- ↑ (EN) England owes arrears over St George's Cross, claims Genoa mayor, in sce theguardian.com, 5 lùggio 2018. URL consultòu o 22 arvî 2021.
- ↑ (IT) Ventitre aprile. La giornata di Genova e della sua bandiera, in sce smart.comune.genova.it, 12 arvî 2019. URL consultòu o 22 arvî 2021.
- ↑ (IT) Progètto pe spònsor (PDF), in sce smart.comune.genova.it. URL consultòu o 22 arvî 2021.
- ↑ (IT) Festa della Bandiera: venerdì 23 Genova si tinge di bianco e rosso, in sce smart.comune.genova.it, 20 arvî 2021. URL consultòu o 22 arvî 2021.
Âtri progétti[modìfica | modìfica wikitèsto]
- Wikivivàgna a contêgne una pàgina dedicâ a Bandêa de Zêna
- Wikimedia Commons a contêgne di files in sce Bandêa de Zêna


text:
Àutu
Àutu (scrìtu ascì Auto, in italiàn Alto e in dialettu Urmeascu Ótu) u l'è in cumün da pruvinsa de Cuni faciàu intu versante ligüe, ch'u cunta 139 abitanti (dàtti agiurnài au 2020).
Geugrafìa[modìfica | modìfica wikitèsto]
Se tröva in Piemunte, inta pruvinsa de Cuni. U fa parte da Valà du Pennavaire (s-ciümme c'u nàsce a Cravaüna e che u se càccia in tu Néva a Cixan), assèmme a Castregiancu (SV), Naxin (SV) e Cravaüna. L'è u primmu paise in Piemunte rivandu da Arbenga, truvànduse intu versante marittimu, cumme pé Cravaüna, de Àrpi Ligüi. A magiurànsa du teritòiu autese se tröva in scia rìva scinistra du cursu du s-ciümme, u l'è survastàu dau Munte Dubassu (1538 m.) e se tröva a 645 métri sciü u livellu du mà. U l'è distante da Arbenga 25 chilometri e atretantu da Urmea.
Stòia[modìfica | modìfica wikitèsto]
Tra i 9000 e i 8000 ànni primma de Cristu l'ürtima glaciasiun a l'axéva purtàu de pupulasiùi nomadi da a zona padana a spustàse ciü a sud: 'sté pupulasiui da(r)àn poi u(r)igine ai Ligüri; inta zona sun stae individuàe dúzze lucalitài dunde sun stai truvai di reperti paleulitici (Arma du Stevanin, Arma de Naxin e e Grotte Camere sun e ciù famuse in ta zona).[6]
Àutu u vegne cuscì selesiunàu pe a pusisiun favurìa, grassie a üna sórta de teràssa natürale ch'a l'ea perfetta pe cuntrulà u teritoiu sircustànte. 'Ste pupulasiui cummensavan a pià de abitüdini "seminomadi", cun a pasturissia e l'alevaméntu. In tu XI seculu Àutu passa sutta i teritòi de Bunifassiu du Vàstu. A zóna poi in tu 1300-1320 se(r)à duve(r)â dai scignùi de Savùna (poi affidâ, grassie a 'n infeudamentu, ai cunti Cepollini de Arbenga) pe i avistamènti di Saracen ch'i invadevan e coste ligüri dau mâ, propiu da questu u de(r)ive(r)éa u numme latìn de "Altum", pé vìa da pusisùn agevule , ch'a suvràsta a valà du Pennavaire.
Cun u paìse de Cravaüna, ducca, u và a custituì in unicu feudu, che a a mòrte di Clavesana u finisce sutta i marchexi du Carretto, zà scignùi du marchesàu de Süccaellu. Sciben questu càngiu de prupietài a famìa ingàuna a mantegne u feudu, aministrandulu pé i marchexi, i l'éan difatti velli chi i l'axévan fàu custruì u castellu de Àutu intu XIV seculu.
U paìse u resta in màn a questi fìn a a l'arìvu de Napuleùn, quande intu 1796 u castellu u vegne derubàu dae truppe fransexi e in parte derucàu. U véu e propiu "destaccamèntu" da a Ligüria u l'éa avegnüu inte l'ànnu 1736, quande intu tratàu de Vienna, presedènte aa restaurasiùn, u feudu u vegne 'catàu da a famìa Savoia, entrandu poi intu Regnu de Sardegna.[7] Da chì u divegne parte dau 1861 du Regnu d'Italia, dau 1946 Repübbrica Italiana. I ürtimi cangiaménti a livellu terituriàle i sun avegnüi intu XIX seculu e e riguardan e dispute cun Cravaüna pé a zòna caraterizà da a fùnte de San Bertumê e dai terén lì d'atàccu, situasiùn risòlta cunscideandu cumme cunfin a Ròcca Russa, impurtànte falesia che ancù aù a segna u cunfìn frai dui cumüi.[8] Da segnalà ascì diferenti episoddi de rexistensa partigiàna düante segunda guèra mundià: a Àutu l'è stâ cantà pé a primma 'otta, intu 1944, a cansun Scigu(r)a u Véntu de Felixe Casciùn, mégu e partigiàn ligüe, mòrtu u stessu ànnu inta lucalitài de Cà Funtane, pòcu distante dau paìse.[9]
Abitanti[modìfica | modìfica wikitèsto]
Evulusiùn demugràfica[modìfica | modìfica wikitèsto]
Abitanti censìi[10]
Minuànse furèste[modìfica | modìfica wikitèsto]
Segundu u ISTAT, a i 31 de dixembre 2014, a Àutu i ghe sun 2 rexidenti furèsti.
Pòsti de interesse[modìfica | modìfica wikitèsto]
U castéllu di Cepollini[modìfica | modìfica wikitèsto]
U scimbulu du paìse u l'è u castéllu di cunti Cepollini, custruìu intu 1320 pé u cuntrollu di teritòi fra a valle du Tanàu e quella du Pennavaire. Culegàu in linia d'àia cun quellu de Aquila (inta valà de l'Aròscia) u l'ha raprezentàu in òttimu mecanismu de difesa pé u burgu de Àutu. Quéstu u l'è tra l'àtru ün di méiu cunservài inta zona ingàuna, grassie suviatüttu a 'n gròssu restauru avegnüu a a fìn du XIX seculu, doppu c'u u l'éa stàu derucàu intu periudu de Napuleùn. L'edifissiu u g'ha avüu ciü fàsi de ampliamèntu, a ciü impurtante aturnu au 1400-1500, quande u pìa a furma definitìva de furtessa-rexidènsa , grassie ascì a a custrusiùn da lòggia e cun a 'zunta de e tùri a bàse reùnda.[11][12]
Architetüe Religiuse[modìfica | modìfica wikitèsto]
- Gexa de San Miché, datâ au XVII seculu, presénta ascì decuasiùi du XIX seculu. Restauà in tu 1753 grassie anche a l'agiuttu de 'n pitù urméascu, ciamàu Eugenio Arduino.
- U(r)atòiu de San Bertumé: scùnsacrau. Ancöi duveàu cumme museu temporaneu 'n sce a vitta du paize, funsiùna ascì cumme sala pé e mustre e pé di cunvegni.
- U(r)atòiu di San Bastiàn: vixin aa véia via pé Cravaüna, cunserva afreschi du XV seculu, presedentemente in stàttu de abandùn, au dì d'ancöi l'è stàu restauràu.
- Santuàiu da Madonna du Làgu: A 3 km dau paise, vixin a 'n laghettu natüale, l'è risalènte au XIX seculu, l'udiernu santuàiu u nàsce pé sustituì quéllu ciü veggiu, àu scunsacràu. A zona a l'è frequentà anche grassie a üna lucanda li vixin , ma l'è ascì attressà pé pic-nic e l'è ideale pe u parapendiu, scalàe e camminàe in ti senté. U laghettu u l'hà in diametru de 15 métri, e u se saiéva furmàu aturnu au XVII seculu, prubabilmènte pé di muvimenti franuxi. A questu a l'è ligà a lezènda da sòa furmasiùn: segundu i abitanti du pòstu u saieva aparsu inaspetatamènte, a cauza de 'n cuntadìn c'u l'axeva cuntinuàu a travaià a tèra, nunustante a giurnà de fèsta da dumenega. U saieva dunca 'na punisiùn du Segnù, c'u l'axeva fàu inabissà u sò teren (assemme a véllu e ae béstie) cun ina gràn büàsca.[13][14]
Architetüe civili[modìfica | modìfica wikitèsto]
- E casélle: antighi ripài in pria di pastù, diseminài pé i senté de zone cùn a pastuìssia.
Pitüa[modìfica | modìfica wikitèsto]
- Pitüa pé Felixe Casciùn: A l'ingressu du burgu, rivandu da Arbenga, l'è stau dipintu da Francesco Del Casino intu 2005 pé nu scurdà u partigiàn Impeiese (ciamàu asci U Megu), ben ben rimastu in ta memòia da gente du pòstu.
Ecunumìa[modìfica | modìfica wikitèsto]
L'ecunumìa lucale a l'è basà prinsipalmente sciü l'agricultüa, grassie ae cultivasiùn a terassamenti, l'alevamèntu e u tuìsmu.
Cultüa[modìfica | modìfica wikitèsto]
Dialettu Autese[modìfica | modìfica wikitèsto]
U dialettu parlàu l'è de stampu arbenganese (Ligüe sentru-usidentàle), scimmile a quellu castregiànchin e a quellu de Naxin, pé via de forti culégamènti cun a rivea, anche a livellu stoicu. Nu sùn présènti derivasiùn piemuntexi. Pé valurizà e tradisiùi lucali intu 2016 u prugèttu de tupunumastica stò(r)ica savunese u l'ha pübbricàu, assemme au cumün a màppa du teritòiu du paìse cun e denuminasiùi di pòsti in léngua ligüre lucàle.[15]
Cüxina[modìfica | modìfica wikitèsto]
S-ciancùi[modìfica | modìfica wikitèsto]
I s-ciancùi sun in genere de pasta tipica da valà du Pennavaire, cuscì ciamàu pé esse "taiàu mà" e dunca " a s-ciancùi", i se cundisciàn pòi cun u brüssu, sciügu de càrne, pìstu o pòri.[16]
Aministrasiùn[modìfica | modìfica wikitèsto]
Feste e fée[modìfica | modìfica wikitèsto]
• Sagra di s-ciancùi, a se tegne tütti i ànni intu mése de lüggiu, dedicà a questu genée de pasta fresca prepaà inta valà du Pennavaire.[17]
• Festa da Madònna du Làgu, in te u santuàiu cun u stéssu nòmme, particulàre a l'è a prucesciùn di cristi, chi i vegnan da gran parte di paìxi de e vàlli arbenganexi e dau bàssu Piemunte, de antìga tradisiùn, a se tegne a lüggiu.[18]
• Radün inter-regiunàle di partigiài, in unùe de Felixe Casciùn, u cunsciste inta vìxita au munumentu dedicàu a U Mégu, vixìn a dunde l'éa stàu 'massàu e in relatìvu rinfrescu, se tegne d'estài, fra lüggiu e agùstu.[19]
• Festa patrunàle de San Miché, u 29 de Setembre.
• Festa de e castagne (o de e rustìe), i prìmmi de utùbre.
Vie de Cumünicasiùn[modìfica | modìfica wikitèsto]
U teritòiu cumunale l'è culegàu cun Arbenga e Urmea grassie a a stradda pruvinsale SP216 (SP14 in tu tràttu savunese), c'a traversa tütta a valà du Pennavaire partendu da Arbenga pé culegàse cun a Còlla de Cravaüna e da chì a a stràdda statale 28, da còlla de Nava. U traffegu de e curiere u l'è servìu da l'asiènda de trasportu da Pruvinsa de Savuna, TPL linea.
Nòtte[modìfica | modìfica wikitèsto]
- ↑ autexi inta valà du Neva
- ↑ scarsamente duveàu
- ↑ Dato Istat - Pupulasiùn rexidente ai 31 d'agustu du 2020 (dàtu pruvisòiu).
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ (IT) Cumün de Àutu, a stòia, in sce comune.alto.cn.it. URL consultòu o 7 zùgno 2021.
- ↑ (IT) A stòia de Àutu, fra dispute e cuntruversie. Cun Cravaüna ünicu paìse "afaciàu in sce u mà" du Piemunte., in sce trucioli.it. URL consultòu o 7 zùgno 2021.
- ↑ (IT) A tupunumastica du cumün de Àutu, in sce storiapatriasavona.it. URL consultòu o 7 zùgno 2021.
- ↑ (IT) Felixe Casciun, ANPI de Leca, in sce leca.anpi.it. URL consultòu o 7 zùgno 2021.
- ↑ Statìstiche I.Stat - ISTAT; URL consultòu o 28-12-2012.
- ↑ (IT) Piemunte Expo, u castéllu de Àutu, in sce piemonteexpo.it. URL consultòu o 7 zùgno 2021.
- ↑ (IT) Scheda du castéllu de Àutu, in sce beniculturali.it. URL consultòu o 7 zùgno 2021.
- ↑ (IT) Usteìa da Madonna du Làgu, l'anbiènte, in sce trattoriamadonnadellago.it. URL consultòu o 7 zùgno 2021.
- ↑ (IT) A lezenda da Madonna du Làgu, in sce comune.alto.cn.it. URL consultòu o 7 zùgno 2021 (archiviòu da l'url òriginâle o 3 dexénbre 2012).
- ↑ (LIJ, IT) E màppe cun e denuminasiùi in lengua ligüre de vàrie zòne de Àutu, in sce liguriaedintorni.it. URL consultòu o 23 òtôbre 2021.
- ↑ (IT) A a descuvèrta di s-ciancùi, in sce ivg.it. URL consultòu o 7 zùgno 2021.
- ↑ (IT) A sàgra di s-ciancùi, in sce comune.alto.cn.it. URL consultòu o 66 zùgno 2021.
- ↑ (IT) Festa da Madònna du làgu, in sce comune.alto.cn.it. URL consultòu o 66 zùgno 2021.
- ↑ (IT) Incuntru a a memòia de Felixe Casciùn, in sce comune.alto.cn.it. URL consultòu o 66 zùgno 2021.
Àtri prugètti[modìfica | modìfica wikitèsto]
- Wikimedia Commons a contêgne di files in sce Auto


text:
Carlo Azeglio Ciampi
Carlo Azeglio Ciampi (Livorno, 9 dexénbre 1920 - Romma, 16 seténbre 2016) o l'é stæto 'n economìsta, banchiêre, politico e o X prescidénte da Repubbrica Italiann-a (1999-2006).
Carlo Azeglio Ciampi, 1999
Dæti personâli
Mòrte: Romma, 16 seténbre 2016
Paize: Italia
Âtre informaçioìn
VìttaModìfica
NòtteModìfica
BibliografìaModìfica
Conligaménti esterniModìfica
- Wikimedia Commons a contêgne di files in sce Carlo Azeglio Ciampi
- [1] Scìto do Presidente della Repubblica Italiana|Quirinale.


text:
Genocidio ærminnio
L'esprescion Genociddio Ærminnio ò Massacro di Ærminni (in lengua ærminnia Հայոց Ցեղասպանութիւն Hayoc’ C’eġaspanowt’yown ò Մեծ Եղեռն Medz Yeghern "Grande Crimmine", a se riferisce a doi eventi distinti ma ligæ fra lô: o primmo o l'è relativo a-a campagna contra i Ærminni conduta da-o surtan ottoman Abdul-Hamid II inti anni 1894-1896; o segondo o l'è collegao a-a deportaçion e eliminaçion di Ærminni inti anni 1915-1916. O termine genoçidio o l'è associao sorvettutto a-o segondo epizodio, ch'o vegne commemorao da-i Ærminni o 24 d'arvî.
Int'o mæximo periodo storico l'Impeo Ottoman o l'aiva conduto (ò aomanco tollerao) di atacchi scimmili contra di âtre etnie (comme i Asciri e i Greghi), e pe questo di studioxi creddan che ghe foise un progetto de sterminnio.[1]
In sce-o cian internaçionâ, 29 stati[2] han za ófiçialmente riconosciúo un genocidio inti eventi descriti.
Primmo massacro ærminnio
Into 1890 inte l'Impeo Ottoman se contava circa 2 mioin d'Ærminni, in maggiorança crestien-ortodosci monofixiti (no aveivan parteçipao a-o Concilio de Calcedonia e no aveivan aderio a-a profescion de fe' ch'a riconosce ascì a piña umanitæ de Gexo insemme a-a so piña divinitæ, e quindi conscideran Gexo comme entitæ unicamente diviña). I Ærminni ean sostegnui da-a Ruscia inta so lotta pe l'indipendença, percose a Ruscia a l'aspiava a indebolî l'impeo ottoman pe annettine di teritoi e eventualmente appropriâse de Costantinoppoli. Pe reprimme o movimento aotonomista ærminnio, o Governo ottoman o l'incoraggì fra i Curdi, co-i quæ o condivideiva o teritoio inte l'Ærminnia storica, di sentimenti de oddio anti-ærminni.
L'oprescion che dovettan subî da-i Curdi e l'aomento de tasce imposto da-o governo turco ezasperon i Ærminni fin a-a rivotta, a-a quæ l'ezerçito ottoman, asciancao da de miliççie irregolæ curde, o rispoze assascinando de miggiæa de Ærminni e bruxandone i villaggi (1894).
Doi anni doppo, foscia pe ótegnî vixibilitæ internaçionâ, di rivoluçionai ærminni ocupon a banca ottomaña a Istanbul. A reaçion a fu un pogrom anti-ærminnio da parte di Turchi ottomen in to quæ perdette a vitta 50.000 Ærminni.
Segondo massacro ærminnio
Into periodo precedente a Primma guæra mondiâ a l'impeo ottoman l'ea succedúo o governo di «Zoeni Turchi». Questi temeivan che i Ærminni poesan alliâse co-i Rusci, di quæ ean nemixi.
O 1909 o registrò un eccidio de aomanco 30.000 persoñe inta region da Çiliçia.
Into 1915 di battagioin ærminni de l'ezerçito russo començon a reclutâ fra e so fie di Ærminni che in precedença aveivan militao inte l'ezerçito ottoman. Intanto l'ezerçito françeize o finançiava e armava a so votta i Ærminni, inçitandoli a-a rivotta contra o nascente poei repubbrican.
Inta nœutte tra o 23 e o 24 arvî 1915 vègnan eseguii i primmi arresti tra l'élite ærminnia de Costantinopoli. L'opiaçion a proseguì l'undeman e inti giorni seguenti. Inte 'n solo meize, ciu de mille intellettuæ ærminni, tra i quæ di giornalisti, scritoî, poeti e sciña di delegæ a-o Parlamento fun deportæ verso l'interno de l'Anatolia e massacræ longo a stradda.
Arresti e deportaçioin fun compie in mascima parte da-i «Zoeni Turchi». Inte "marce da morte", che ingugettan 1.200.000 persoñe, de çentanæa de miggiæa moin pe famme, maotia ò sfinimento. Di âtre çentanæa de miggiæa fun massacræ da-a miliççia curda e da l'ezerçito turco.
E fotografie de Armin T. Wegner son a testimoniança de quelli fæti.[3]
Un ampia bandeeta de analisti a concorda into qualificâ questo accadimento comme o primmo genocidio moderno.
Riconoscimento de genocidio
A ciu gran parte di storichi a tende a consciderâ e motivaçioin addute da-i Zoeni Turchi comme propaganda, e a sottoliniane o progetto politico amiante a-a creaçion in Anatolia de un stato turco etnicamente omogennio.
Di âtri studioxi, sostegnindo l'inexistença de un progetto de genocidio, reciamman l'attençion in sce-o fæto che no tutti i numeroxi Ærminni d'Istanbul fun ingugeiti into massacro e che no fu approntao un cian scistematico de eliminaçion paragonabile a quello misso in pratica da-i nazisti contra i Ebrei durante a Segonda guæra mondiâ.
Questa texi a lè sostegnua, tra i âtri, da Guenter Lewy. A questo propoxito o studiozo ærminnio Boghos Levon Zekiyan o spiega che a persecuçion di Ærminni de Istanbul a fu solo o punto de partença de miliççie turche, destinao a corpî escluxivamente i intellettuæ, e mente pensante: l'obiettivo da deportaçion o resguardava no tanto i Ærminni in quante componente etnica, ma ciutosto i Ærminni comme componente territoriâ de l'Anatolia, into quaddro do progetto dîto da Grande Turchia (ò do panturchismo). Boghos Levon Zekiyan o sottolinnia che "i Ærminni rescidenti inta capitâ ean estranei a-a lezze de deportaçion, ovviamente pe un riguardo a-e miscioin diplomatiche strangee" mentre in Anatolia "un'opiaçion coscì ampia a l'ea façilitâ inte l'esecuçion da-o stato de guæra into quæ a se trovava impegnâ tutta l'Œüropa" [4]
O governo turco o continnoa scin-a ancœu a refiâ de riconosce o genocidio di Ærminni e questa a l'è uña de caoze de tenscion tra Union Œüropea e Turchia. Una recente lezze françeize a punisce co-a prexon a negaçion do genocidio ærminnio. Pe converso, za da tempo a magistratua turca a punisce co l'arresto e a recluxon scin a trei anni o nominâ in pubbrico l'existença do genocidio di Ærminni in quante gesto anti-patriottico. In tâ denonçia, comunque retiâ, l'è incappao o scritô turco Orhan Pamuk, a prœuvo a un'intervista a un giornâ sviççero inta quæ o l'accennava a-o fenommeno.[5] O governo turco attuâ o l'è a prœuvo a favoî l'avertua a-o riconoscimento de questa pagina de stoia, comme dimostrao ascì da-a riavertua de arcuñe gexe ærminnie into sud-est do paize (a zona curda) a Van e a Diyarbakır, in sce iniçiativa do scindico do BDP Osman Baydemir. I socialdemocrateghi do Partio Repubbrican e i naçionalisti tuttavia se ópoñan tenaxemente a questi cangiamenti.
Numero di morti
L'ezatto numero de morti o l'è controverso. E fonte turche tendan a minimizzâ a cifra, quelle ærminnie a insciâla.
Into 1896 o governo ottoman o registrava in 1.440.000 i Ærminni rescidenti in Anatolia. Segondo o Patriarcato ærminnio de Costantinopoli, into 1914 i Ærminni anatolichi andavan da un minimo de 1.845.000 a un mascimo de 2.100.000. E stimme varian da un minnimo de 950.000 segondo e fonte scrite turche scin a 3.500.000 segondo e ipottexi di Ærminni.
O storico Arnold J. Toynbee, ch'o fu ófiçiâ de l'intelligence britannega in Anatolia inta primma guæra mondiâ, o stimma in 1.800.000 o nummero complescivo di Ærminni de quello paize. L'Enciclopedia britannica a l'indica comme probabile o numero de 1.750.000.[6].
E fonte turche stimman o numero di Ærminni morti in 200.000, mentre quelle ærminnie arrivan a 2.500.000. Talat Pasha, Gran Visir into 1917-1918 e importante Zoeno Turco, o stimma a ziffra in 300.000 morti.
Toynbee o ritegne che i morti fun 1.200.000, McCarthy 600.000 . I storichi stimman che a cifra a varrie fra i 500.000 e 2.000.000 de morti, ma o totâ de 1.200.000/1.300.000 o l'è quello ciu diffuzo e comunemente açetao.
Filmografia
- Ravished Armenia, de Oscar Apfel (1919)
- Mayrig, de Henri Verneuil (1991)
- Quella stradda ciammâ paradizo, de Henri Verneuil (1992), seguito do precedente
- Ararat, de Atom Egoyan (2002)
- Screamers de Carla Garapedian (2006), documentaio
- Memories de Avedis Ohanian (2006), documentaio
- A massaja de lódoe, de Paolo e Vittoio Taviani (2007), bazao in sce-o romanço omonnimo de Antogna Arslan
- Stoie sença stoia, de Paolo Facco e Federigo Rorato, (2008), documentaio
Nòtte
- ↑ Schalle, Dominik J. and Zimmere, Jürgen (2008) Late Ottoman genocides: the dissolution of the Ottoman Empire and Young Turkish population and extermination policies – introduction, Journal of Genocide Research, 10(1):7–14
- ↑ Recognition of the Armenian Genocide: List of countries
- ↑ O scito de fotografie do Wegner
- ↑ 'L'Ærminnia e i Ærminni', ed. Guerini, 2000, pp. 53-54
- ↑ Daren Butle and Ercan Ersoy, "Kerinçsiz puts patriotism before free speech, EU". Reuters via Turkish Daily News, 21 July 2006.
- ↑ Encyclopædia britannica: Death toll of the armenian Massacres
Âtri progètti
- Wikimedia Commons a contêgne di files in sce Genocidio armen


text:
Teritöi d'oltremâ Britanneghi
I Teritöi d'oltremâ Britanneghi son (ancheu) 14 teritöi sotta a sovranitæ do Regno Unïo, ma che no ne son conscideræ parte.
Descriçion e stöiaModìfica
O nomme British Overseas Territory (Teritöio d'oltremâ Britannego) o l'è stæto introduto into 2002 e o sostituisce o nomme British dependent territory (Teritöio dipendente Britannego) doeuviao da o 1981. Primma o vegniva doeuviao o nomme colònia ò colònia da coronn-a.
I teritöi de Jersey, Guernsey e l'Isoa de Man, scìben che son sotta a sovranitæ da coronn-a britannega, g'han unn-a relaçion costituçionâ despægia con o Regno Unïo, e son clascificæ comme dipendençe da coronn-a ciuttòsto che comme teritöi d'oltremâ.
I Teritöi d'oltremâ Britanneghi son:
Âtri progèttiModìfica
- Wikimedia Commons a contêgne di files in sce Teritoi d'oltremâ Britanneghi


text:
Rina Gaioni
Rina Gaioni (Milan, 1889 – Zena, 8 agosto 1984), a l' è stæta un'attrice teatrale. Rina Gaioni o l'ea un nomme d'arte; a l'anagrafe a l'ea Caterina Franchi; conosciüa anche con o nomme da maîä Rina Govi e con o pseudonimo de Gigia Gaioni; a l' ea dîta anche Sciâ Rina.
Dæti personâli
Mòrte: Zena, 1984
Paize: Italia
Âtre informaçioìn
Biografia[modìfica | modìfica wikitèsto]
Nasciüa a Milan, a s'ea trasferîa da zovena a Zena, dove in to 1911 a l'aveiva conosciüo, durante unna rappresentaçion Gilberto Govi. L'incontro o l'ea avvegnüô ao Teatro Nazionale, l'odierno Teatro da Tosse. O 26 settembre 1917 i dui se sposavan.
Poco doppo o matrimonio Rina Gaioni a l'intrava in to mondo do teatro exibindose con a compagnia dialettale de Govi, recitando in tütte e commedie con sö maio: I manezzi pe majâ na figgia, Pignasecca e Pignaverde, Colpi di timone, Quello buonanima, Gildo Peragallo, ingegnere, I Guastavino ed i Passalacqua e Sotto a chi tocca. A l'ha parteçipou anche ae registraçioin de commedie goviane che a RAI a l'ha effettuou ä fin di anni 50. Inoltre a l'ha interpretou o ruolo da vêgia in Schêuggio Campann-a de Canesi.
Doppo a morte do maio in to 1966 a s'ea retiä da-e scene e dä vitta pübblica in ta sö casa de ciassa da Vittoia. A l'è morta in to 1984, a 95 anni in ta clinica Montallegro, doppo che e sö condizioin de salüte se ean aggravæ a causa de complicaçioin de un intervento doppo a rottüa do femore. A riposa in ta tomba da famiggia Govi ao çimiteio de Stagen. Dui giorni doppo a sö morte a compagnia stabile do teatro dialettale zeneize a Milan Sotta a Lanterna a l'ha istituio in sö memoia o premio "Rina Govi".
In to 2007 l'è stæto intitolou in sö onore o teatro Rina e Gilberto Govi in via C. Reta, a Bôzaneo.
Televixion[modìfica | modìfica wikitèsto]
- Tuttogovi, RAI 3 - Liguria, 1980 (7 puntate) intervistä da Vito Molinari in ricordo de Gilberto Govi.


text:
Categorîa:Stati do mondo
Quésta categorîa a l'arechéugge e vôxe che pàrlan di stati do mondo.
- Wikimedia Commons a contêgne 'na categorîa in sce l'argoménto Categorîa:Stati do mondo
Sotocategorîe
Quésta categorîa a contêgne e 6 sotocategorîe indicæ chi de sótta, pe 'n totâle de 6.
S
- Stâti de l'América do Nòrd (23 C, 1 P)
- Stâti de l'América do Sùd (12 C, 1 P)
- Stâti de l'Eoröpa (47 C, 1 P)
- Stâti de l'Àfrica (55 C, 1 P)
- Stâti de l'Àzia (50 C, 1 P)
- Stâti de l'Òceània (14 C, 1 P)
Pàgine inta categorîa "Stati do mondo"
Quésta categorîa a contêgne e 3 pàgine indicæ chi de sótta, in sce 'n totâle de 3.


text:
ÈÑäÇãÌ ÇáÊÕãíã ÇáÑÇÆÚ Adobe Photoshop CS3 Extended ME
ÍÕÑí ÇáäÓÎÉ ÇáÏÇÚãÉ ááÛÉ ÇáÚÑÈíÉ ÇáÃÕÏÇÑ 10 ãä ÚãáÇÞ ÝæÊæ ÔæÈ Úáì ÈÑÇãÌ äÊ äÓÎÉ ßÇãáÉ .. ãä áÇíÚÑÝ åÇÐÇ ÇáÈÑäÇãÌ ÇáÚãáÇÞ ¿ Èßá ÊÃßíÏ ßá ãÓÊÎÏã ßãÈíæÊÑ íÚÑÝ åÇÐÇ ÇáÈÑäÇãÌ ÇáÚãáÇÞ ÇáÐí íÓÊÎÏãå ßÈÇÑ ÇáãÍÊÑÝíä Ýí ãÌÇá ÊÍÑíÑ ÇáÕæÑ ÇáÝæÊæÛÑÇÝíÉ íÚÊÈÑ ÇáÈÑäÇãÌ ÇáÃæá Ýí ÚÇáã ÇáÕæÑ æÞÏ áÇíÇÖåí åÇÐÇ ÇáÚãáÇÞ Çí ÈÑÇãÌ Ýí ãÌÇáå ÃÕÈÍ íÓÊÎÏãå Ýí ãÌÇá ËÑí Ïí ãÇßÓ æ ãÇíÇ æáÇ íÓÊÛäì Úáì åÇÐÇ ÇáÈÑäÇãÌ íÚÊÈÑ ãä ÇáÈÑÇãÌ ÇáÃæáì Ýí ÚÇáã ÇáÕæÑ æÊÍÑíÑ ÕæÑß Èßá ÃÍÊÑÇÝ æÊÃÊí áäÇ ÔÑßÉ ÇáÚãáÇÞ æ ÃÏæÈí áÊØÑÍ áäÇ ÇáÃÕÏÇÑ ÇáÚÇÔÑ ÇáÐí Èßá ÊÃßíÏ ÓæÝ íÍãá ÇáßËíÑ ãä ÇáããíÒÇÊ ÇáÑÇÆÚÉ ÍíË ÏÇÆãÇð ÊÝÇÌÆäÇ ÔÑßÉ ÇÏæÈí Èßá ãÇåæ ÌÏíÏ æããíÒÇÊ ÌÏíÏÉ Ýí ÃÕÏÇÑÇÊåÇ ãä ÇáÈÑÇãÌ æãäåÇ ÇáÈÑäÇãÌ ÇáÃæá áåÇ ÝæÊæ ÔæÈ ÇáÚãáÇÞ Èßá ÊÃßíÏ åÐå ÇáäÓÎÉ ÊÓÊÍÞ ÇáÊÌÑÈÉ ÍíË ÝíåÇ ÇáßËíÑ ãä ÊÛííÑÇÊ æÇáÊí Êåã ÌãíÚ ÇáãÕããíä æãÍÑÑíä ÇáÕæÑ


text:
Ricardo Cœu de Lion
Ricardo I re d'Inghiltæra, dito "Cœu de Lion" (fr. Coeur de Lion; ingl. the Lion Heart, Oxford 1157 - Chaluz, Poitou, 1199).
Figgio e sucessô (1189) de l'Enrico II. Co-o re de França Feipo Aogusto o partì pe-a terça croxâ, conquistando San Zane d'Acri (1191) e sconfizendo o Saladin, ma o no l'ariescì a conquistâ Gerusalemme. Informao do tentativo d'usurpaçion do fræ Zane (dito "Sença tæra") o concluse 'na tregua co-o Saladin e, rentrao in patria doppo varie peipeçie, o l'ariescì axeivemente a stroncâ a rebellion (1194). Vottose subito doppo contra o Feipo, ch'o l'aveiva ocupao quarcun di so possedimenti françeixi, o Ricardo o s'aliò co l'Otton IV e, sconfito o nemigo (1198), o rentrò in possesso de tutte e so tære.
Vitta e attivitæModìfica
Figgio terçogennito d'Enrico II e d'Elenóa d'Aquitania; ducca d'Aquitania (1170), o domò i baroin rebelli; dexignao sucessô a-o trono a-a morte do fræ Enrico (1183), o se refiò tuttavia de cede l'Aquitania a Zane, so fræ minô e, pe instigaçion do Feipo II Aogusto re de França, e con questo aliao, o se rebellò a-o poæ (1188), sconfizendolo (1189).
A morte de l'Enrico II, avegnua o mæximo anno, a portò poco doppo in sce-o trono o mæximo Ricardo, ch'o se preparò aloa pe-a croxâ, vendendo de tære da coroña, driti, ófiççi, vescovati e esaorendo o tezóo acumulao da-o poæ.
O razonse (1190) a Vézelay o re de França Feipo Aogusto e o partì poco doppo da Marseggia con ottomia ommi.
Zonto a Mesciña, o costrense o conte de Lecce, Tancreddi, usurpatô do trono de Seçilia a-a morte do Ghigermo II, a liberâ a viddoa de questo, Zana, (ch'a l'ea a sœu do Ricardo), e a pagâghe una forte somma (ma solo un terço de 40 mia onçe d'óo domandæ o fu consegnao).
Doppo una spediçion punitiva a Cipro contra l'imperatô Isacco Comneno, ch'o s'ea refiao de restituî i ben estorti a-i pellegrin de passaggio, o Ricardo o sbarcò a San Zane d'Acri (zugno 1191). Abandonao da-o Feipo Aogusto e da-o ducca d'Aostria Liopordo, sostegnitô do Corado de Monferâ contro o Guiddo de Luxignan, candidao de Ricardo a-o trono de Gerusalemme, o Ricardo o conquistò pægio San Zane (12 luggio), o preize Ascaloña e o sconfisse o Saladin a Arsuf (7 settembre); da pœu o l'ocupò Giaffa, ma, no avendo forçe assæ pi ascidiâ Gerusalemme e tegnîla, o l'indugiò molti meixi. Intanto da l'Inghiltæra gh'arivò a notiçia do tentativo d'usurpaçion do fræ Zane, instigao da-o Feipo II ch'o s'ea impadronio di teritoi do Ricardo in tæra françeize.
Quindi, concruzo 'na tregua de trei anni co-o Saladin, inte l'ottobre do 1192 o lasciò a Palestiña, o sbarcò in sce-e ciazze venete pe sottrâse a-i manezzi do Feipo ch'o l'aspetava a Marseggia, e o tentò travestio (l'imperatô Enrico o gh'ea averso pi avei o Ricardo riconosciua a sovranitæ do Tancreddi) de atraversâ l'Impeo; ma o fu riconosciúo e arestao.
Nonostante i intrighi do Zane e do Feipo, o l'ariescì però a pagâ o riscatto e, sbarcao in Inghiltæra, o poe' domâ axeivemente a nascente rebellion. O ducca Zane o se sottomisse, e o Ricardo, lasciao l'Inghiltæra a-e cûe de l'arçivesco de Canterbury, H. Walter, o se recò (1194) in Normandia pi afrontâ o Feipo: a paxe do 1196 a l'asseguò però a-o Ricardo solo che 'na parte de tære perdue. Alloa, aliaose co l'Otton IV e di nobili da França settentrionâ, o provocò una nœuva guæra (1198) e a Gisors (28 settembre) o l'inferse una grave sconfita a-o Feipo. A tregua do zenâ 1199 a ghe restituiva, a ecceçion de Gisors, tutte e so tære.
O moì de ferìe ascidiando o castello de Chaluz pe impadronîse de 'n tezóo colà scoverto.
Atri progettiModìfica
- Wikimedia Commons a contêgne di files in sce Ricardo Cœu de Lion


text:
Contribûti de Ontzak
Sâta a-a navegaçión Sâta a-a çèrchia
3 màr 2021
- 22:4522:45, 3 màr 2021 dif stö +50 N Discûscioîn ûtente:Andya Ontzak o l'ha mesciou a paggina Discûscioîn ûtente:Andya a Discûscioîn ûtente:AndrewdelaHuerta: Paggina mesciâ aotomaticamente durante a rinommina de l'utente "Andya" a "AndrewdelaHuerta" atoâle Etichétta: Noeuvo rendrisso
- 22:4522:45, 3 màr 2021 dif stö 0 m Discûscioîn ûtente:AndrewdelaHuerta Ontzak o l'ha mesciou a paggina Discûscioîn ûtente:Andya a Discûscioîn ûtente:AndrewdelaHuerta: Paggina mesciâ aotomaticamente durante a rinommina de l'utente "Andya" a "AndrewdelaHuerta" atoâle
30 agó 2020
- 11:3511:35, 30 agó 2020 dif stö +41 N Discûscioîn ûtente:Emmanuelbaltasar Ontzak o l'ha mesciou a paggina Discûscioîn ûtente:Emmanuelbaltasar a Discûscioîn ûtente:Wanax01: Paggina mesciâ aotomaticamente durante a rinommina de l'utente "Emmanuelbaltasar" a "Wanax01" atoâle Etichétta: Noeuvo rendrisso
- 11:3511:35, 30 agó 2020 dif stö 0 m Discûscioîn ûtente:Wanax01 Ontzak o l'ha mesciou a paggina Discûscioîn ûtente:Emmanuelbaltasar a Discûscioîn ûtente:Wanax01: Paggina mesciâ aotomaticamente durante a rinommina de l'utente "Emmanuelbaltasar" a "Wanax01" atoâle
24 agó 2018
- 09:2909:29, 24 agó 2018 dif stö +42 N Discûscioîn ûtente:Lucas Balsa Tarawa1943 o l'ha mesciou a paggina Discûscioîn ûtente:Lucas Balsa a Discûscioîn ûtente:Lucash96: Paggina mesciâ aotomaticamente durante a rinommina de l'utente "Lucas Balsa" a "Lucash96" atoâle Etichétta: Noeuvo rendrisso
- 09:2909:29, 24 agó 2018 dif stö 0 m Discûscioîn ûtente:Lucash96 Tarawa1943 o l'ha mesciou a paggina Discûscioîn ûtente:Lucas Balsa a Discûscioîn ûtente:Lucash96: Paggina mesciâ aotomaticamente durante a rinommina de l'utente "Lucas Balsa" a "Lucash96" atoâle


text:
...stoie de pasta.
Quarche nòstra cazann-a a s’aregòrda ancon de chi l’à fondòu a bitega da pasta fresca in sciâ “ciasètta”: Angela Comòtto, “a Giolinn-a”, comme tutti a ciamavan . Quelli ean tenpi che i figeu, comme sentivan da-a lontan o fô de ’n motore, aciantavan li de zugâ e corivan in sciâ zinn-a da stradda pe vedde a machina ch’a pasava.
Quarche vòtta l’outista o s’acostava co-a machina a-o marciapê, o l’atraversava a ciasétta e o l’intrava in bitega pe fâ o pin de… carboidrati, sciben che aloa abastava savei che ’na vòtta arivæ a cà se saieva gustòu ’na bonn-a xatta de pasta…
Ancheu semmo a-a quarta generaçion. Gh’é ancon tanta stradda da fâ e de longo se çerca d’adatâ, con equilibrio, e novitæ a-e procedue e a-e riçette stòriche; e sta chi a l’è ogni vòtta a sfidda ciù apascionante.
Alberto e Andrea


text:
Due parolle do traduttô.
Quande son stæto incaregòu da l’Editô de fâ a traduzion in zeneize da föa do Ciuffardi, mì no conosceivo questo Autore e me son dito: «Proprio a mì m’àn çercòu pe a traduzion de ‘na föa ch’a vegne da-a Baia de Föe?» E pensavo a-o premio Andersen; perché questa pe mì e l’è proprio ‘na bella föa da concorso! Poi me son dito: «Che l’Autore o segge un poeta, no ghe ceove, ma pe di ciù questo chì o deve ëse anche un de quelli pescœi levantin che con ninte, pe moddo, con n’anciöa, un pessïgo de cornabuggia aggaibòu con ‘na gossa d’euio de rivea in sce ‘na fetta de pan brustolïo te fan vegnï l’axillo anche se l’àe a malinconia… Scì, perché quande o te inventa quella canzon di pirati ch’a dixe:
… se t’azzunzi a tomata con siòula
o te rinfranca, recuvia o te sàtola.
Questo “sàtola” che in to zeneize veu dì “sazia”, ma ò fa rimma con siòula – duì indecascillabi danteschi perfetti– me fan pensâ che l’Autore o l’agge pensà in zeneize, e fæta in italian pe fâmela torna fâ a mì in zeneize. Schersci a parte, se ghe sente a poexìa do savò in ta bocca. Perché anche o savò p l’è un di çinque sensi che te fan provâ l’emoscion da poexìa. A l’urtimo screuvo o Rudi o l’è un cheugo-poeta che in to seu ristorante de Sestri Levante o te prepare da mangiæ che son di poemi. Lê o l’ha scoverta a riçetta de feliçitæ; l’accordo perfetto do spirito con la matëia. E bravo Rudi Ciuffardi!
Alberto PASOLINI
Nitam o pescòu e a dôçe derfinn-a Riscia.
In te unn-a de træ o quattro isœ che un giorno formavan n’allegro arcipelago e acheu se son ligæ tutte insiemme ä tærraferma e fan un paise che primma o no gh’ëa, viveiva uno zoëno pescòu. O seu nomme o l’ëa Nitam e a seu belessa a l’ëa conosciùa in tutte e baje; tutte e figge sospiavan pe lê in to profondo di seu cheu. Ma o Nitam o l’aveiva dedicòu tutto lê mæximo, tutti i parpiti e ttte e seu euggiæ a ‘na figgia sola ch’a se ciammava Stellinn-a.
O Nitam lasciava magara a pesca ä meitæ, ma tutte e seje a-o tramonto o tornava vixin ä seu Stellinn-a pe gödî quello magico momento. O sô o chinnava e a ciann-a do mâ a raccheuggeiva tutti i colori e tanti a ne inventava che no s’ëan mai visti. O Nitam e a Stellinn-a se ne stavan assettæ in silenzio in sciä battiggia, man in ta man e o seu amô êen o silenzio, e o mâ.
O Nitam o l’ëa pöveo, o no pòeiva permettise d’avéi puïa.
Quella mattin o mâ o l’ëa agitòu e foscia pe no veddilo, o foscia perché o doveiva andâ lontan o Nitam o l’â sarpòu de bonn’ôa; coscì fito che in çê gh’ ëa ancon a lunn-a. Tante stelle ammiavan, tante aveivan serròu i euggi po no vedde.
A Stellinn-a che, comme sempre a l’andava a salutâlo, a l’aveiva o cheu pin de puïe; a l’à visto sparî primma de l’orizzonte, agguantòu da-o scùo e a l’ëa triste comme a no l’ëa mai stæta primma. O Nitam o l’aveiva appenn-a calòu a ræ e o çê o s’ ëa asc-ciaïo quande o l’à visto da levante ‘na spaventosa nuvia neigra avansâ verso de lê.
O çê e o mâ se remes-ciavan; o Nitam o s’é sentîo sollevâ e poi preçipitâ e o gozzetto o no gh’ëa ciù. O Nitam o l’à lottòu con tutte e seu forse, poi o l’à pensòu che a seu lotta a fïse intensä; o mondo o l’ëa fæto tutto d’ægue e de vento, no gh’ëa ‘na luxe ch’a no fïse quella di lampi, no un segno de tæra; lê o l’â pensòu che l’ëa döçe e bello arréndise, consegnâse a-o mâ che coscì prepotentemente o voéiva.
E o l’à comensòu a andâ zù, zù verso o fondo.
A Stellinn-a da tæra a l’aggueitava con disperazion l’orizzonte.
N’onda, con un corpo terribile a l’à inversòu in sciä riva o scafo menissòu de ‘na barca; in sce un tocco do fasciamme a Stellinn-a a l’à lezùo «Stellinn-a».
A no l’à manco avùo a forsa de criâ; a s’é inzenoggià in scie l’ænn-a aspëtando de vedde arrivâ tra a sc-ciumma neigra e i rottami o corpo martirizzòu do seu Nitam.
A l’aspëtava pe abbrassälo e baxalo n’urtima votta.
Ma o Nitam o no l’ëa morto. A derfinn-a Riscia che in ta tempesta a zugava e a schersava a l’aveiva raccheuggeito tanto ch’o stava affondando; a l’à riportòu a galla e a l’à arrezùò. Quande a buriann-a a s’é calmà a l’à fæto rinvegnî faxendoghe pe istinto a respirazion bocca a bocca. O Nitam o s’é adesciòu con fattoriso e con un çerto turbamento perché o s’assunnâva de baxâ a Stellinn-a.
Quande o l’à visto ch’a l’ëa ‘na zoëna derfinn-a a baxâlo o no s’é dispiaxùo pe ninte a-o contraio, capindo comme ëan andæte e cose o gh’à risposto con un caloroso baxo de ringraziamento; ansci, pin de feliçitæ e d’entuxiasmo o ghe n’à azzunto n’atro ancon e drento de lê o pensava con ‘na strana commoscion: «Questi baxi me piaxan un po’ troppo». O l’à çercòu de rïe: «Va a finî che me innamöo de ‘na derfinn-a».
A Riscia a se l’à fæto montâ addosso e a l’à portòu fito a tæra.
A Stellinn-a a l’à crïòu a sätòu da a gioia, a l’à abbrassòu o Nitam a a l’à ringraziòu de cheu a derfinn-a. O Nitam a l’à accaressòu a Riscia sotta o mento e o gh’à baxòu e lerfe avansæ; se son fæti un fattoriso e a tutti duì gh’è cheito ‘na lagrima in mâ.
L’ ëa o tramonto, a Stellinn-a e o Nitam l’ammiavan tutte e seje, ma questa votta l’ëa diverso. O Nitam o se l’ammiava da solo con malinconia. Appenn-a sotta o fî de l’orizzonte o veddeiva a sagoma da Riscia. A Stellinn-a a no saveiva, ma a sentiva che a forsa so seu amô a no l’ëa ciù comme primma.
O Nitam o l’ëa silensioso, lontan, sperdùo in te n’atro mondo sensa de lê.
Nitam o s’é assonnòu quella neutte che a Riscia o baxava döçe döçe e o s’è addesciòu tutto sciàtòu. Drento de lê o sentiva un piaxei insemme a un dô. O l’à piggiòu i seu risparmi, o l’à accattòu n’atra barca e in sciä fiancata o gh’à scrito: «Riscia».
Stellinn-a a l’à capïo, ma ancon no ghe voéiva credde a voéiva solo sperâ. Ma un giorno o Nitam o no l’é vegnùo a casa in tempo po vedde o tramonto con lê; e n’atra votta o no l’é manco tornòu pe a neutte. O l’aveiva dito che a corrente a l’aveiva portòu a-o largo, che se gh’ëa incaglià a ræ. Ol’inventava e scuse ciù strane e o se stupiva lê mæximo che a Stellinn-a a ghe credesse. A dî o veo no ghe interessava tanto che a ghe credesse o no. O viveiva e seu emoscion e o no pensava a atro. O cacciava a seu barca in mâ ormai solo pe incontrâ a Riscia. A Riscia a ghe andava incontro spedïa, allegramente. Con o seu scigoâ a se faxeiva sentî ea l’invitava a bollâse in mâ pe acciappâla. Lê a se mesciava in te l’ægua con n’elegansa invitante; in te seu euggi neigri se veddeiva innocensa e pascion, e seu larfe ëan morbide e profummæ.
E derfinn-e in amô son de ballerinn-e che no ghe n’é de pæge pe grazia e bellessa. Tutti i seu baxi ëan ballo innocensa, pascion. «Innamöòu!» o pensava o Nitam «De ‘na derfinn-a? Poscibile? Assurditæ! E pure solo con lê staggo ben. Quande a me baxa, o piaxei o me piggia tutte e parte do corpo e da mente. Sento e vibrazioìn da seu testa in perfetto accordo con a mæ».
A tæra a ghe diventava sempre ciù sconosciùa. O tramonto, a lunn-a, o mondo intrego ëan belli solo vixin a lê. E coscì o l’à allentòu sempre de ciù i seu ritorni a casa o lìà fæti sempre ciù curti e distræti. A Stellinn-a no peéiva manco fâ finta de credde e e seu boxie. Da tanto tempo a saveiva tutto, da tanto tempo a l’avéiva visto tutto perché i duì amanti in te l’entuxiasmo da feliçitæ e da pascion no se curavan manco de nascondise. A Stellinn-a a â fin a l’à pensòu: «L’é arrivòu o momento de fâ quarcosa pe mette fin a questo scandalo, a questa magïa». L’unica magïa a l’ëa l’amô.
Ma questo a Stellinn-a a no poéiva ameettilo. E a pensava che a derfinn-a a l’ëa ‘na maga ch’a l’aveiva stregòu o seu Nitam o quæ diversamente o l’aviæ vosciùo ben solo a lê, comme a l’ëa stæto sempre. E coscì a Stellinn-a a l’à deciso che beseugnava ammassâ a derfinn-a a-o ciù fito poscibile e a pensava che ammassala a saeiva stæto un ben. E questi pensieri a ghe scädavan o cheu. E ciù ëan brutti e crudeli, ciù ghe davan consolazion. «Con o filetto do derfin», a pensava «se fa o mosciamme, ‘na cosa bonn-a pe i ricchi e i pövei; quarchedun o ghe faià i dinæ, i turisti se lecchian e die; quella schifosa derfinn-a a servià finalmente a quarcosa e mì aviò a mæ Nitam».
Un rïe cattivo o ghe arzava e lerfe in scï denti. A Stellinn-a a sentiva in sciä lengua o savô aspio e téneo do mosciamme ch’o se derlengua e a riéiva perché a capiva ch’o l’ëa o savô da vendetta.
I pescoéi de l’arcipelago piccin de Isœ Allegre, segge pe superstizion, o pe religion o pe amicizia, no aveivan mai consideròu o derfin comme ‘na poscibile pesca, se sentivan fræ de quello pescio e o rispettavan. Ma quande i dinæ son arrivæ, quarchedun di zoëni o l’à commensòu a piggià in gïo e antiche lezzende e o s’é attrezzòu con arpion e paranchi.
O ciù cattivo e deciso de tutti o l’ëa l’Argan ch’o l’à accettòu voentëa a proposta de Stellinn-a a quæ a gh’aveiva promisso e seu amô. «Anche questo o saià in moddo pe vendicame», a l’aveiva pensòu con o cheu pin de veleno, «in cangio da testa de Riscia». Argan o l’ëa sarpòu andando appreuvo a e indicazioìn da Stellinn-a e o no l’à tardòu de avvistâ a Riscia. Ansci, a l’é stæta lê, che ghe piaxeiva regattâ con e barche di ommi, andâghe incontro e zugâ con a scïa do scafo; a ghe scuggiava sotto ä chiggia a sätava finn-a sorva o pennon da veja, a sciortiva davanti ä prua, a babordo e a tribordo.
L’Argan o l’à ciammà e tanto che quella s’avvixinava contenta o gh’à ciantòu rapido e preciso l’arpion in mëzo ä schenn-a. A Riscia a l’à crïòu da o dô e dä deluxon, a l’à crïòu e a l’à cento e i seu lamenti andavan lontan in sciö mâ. E a l’à piggiòu a corrì per streppâse a morte da a schenn-a.
A l’urtimo a l’à dovùo arrendise sfinïa e squæxi dessanguà. L’Argan, con o paranco de prua o l’à issà e appeisa con a testa in zù a l’erbo de meistra. (Conscì se fà o mosciamme de bonn-a qualitæ; i derfin se sfilettan vivi, con a testa in zù pe fâ coà o sangue ä scelta, tanto che no ghe reste in ta carne atro che o regordo).
I vegi dixan che a maledizion a colpisce chi ammassa o fræ derfin (quarchedun o ciamma poæ) ma l’Argan o creddeiva solo a-i dinæ e de vege superstizioìn o se ne riéiva. Anche e prie s’ëan commosse ai lamenti da Riscia, ma l’Argan o l’aveiva o cheu ciù duo che e prie. O l’affiâva o cotello, o se demoâva a fâlo brillâ a-o sô e pe burla o cantava ‘na canzon ch’o l’aveiva inparòu dai pirati:
Quante o l’é bon o mosciamme do derfin insieme con un gotto de bon vin. Se t’azzunzi a tomata con siòula o te rinfranca, recuvia e o te sàtola.
O Nitam però o ne l’ëa lontan (lê o no l’ëa mai troppo lontan da-a Riscia). O mâ o gh’aveiva portòu o cianto e-e invocazioìn da Riscia o l’à aggiuttòu a trovâla scangiando o verso de correnti e de onde pe fâlo arrivâ in tempo. O l’é arrivòu comme n’uragan tanto che l’Argan o stava pe ciantâ o cotello in to téneo scianco da derfinn-a. Lê o l’à crïòu e l’Argan o d’é regïòu pin de raggia. O Nitam o se ghé cacciòu addosso con tutta a barca arvindo con a prua ‘na larga falla in to scianco do scafo de l’Argan. Poi o l’é sätòu in coverta.
I duì ommi se son agguantæ e àa lottòu furiosi; un o l’aveiva o cotello, l’atro no. Ma o Nitam o l’aveiva a forsa raddoppià da-o dô pe a vista da seu Riscia in agonia con a testa in zù ch’a pendeiva da l’erbo meistro, comme un strasso bagnòu.
In poco tempo o l’à avùo a mëgio in sce l’atro; o gh’à piggiòu o cotello e o l’à liberòu a Riscia. Poi, döçe döçe, con tante cæzze o l’à chinnà in mâ, ma primma de andaghe appreuvo o l’à avùo un lampo cattivo in ti auggi, o s’é gïòu verso o rivale, ch’o l’ëa svegnùo e o l’à issòu in sciö pennon a-o posto da derfinn-a.
«Te salùo, ammassa-derfin!» o gh’à dito e o s’é bollòu a-o scianco da Riscia. A derfinn-a a l’ëa debole, ma a poéiva nuâ. O Nitam o l’abbrassava, un po’ pe sostegnìla, un po’ pe incoraggiala e un po’ semplicemente pe strénzisela a lê. Insemme no gh’ ëa mä a-o ondo ch’o pœsse ferïli.
Doppo un miggio dse son gïæ e àn visto o barco de l’Argan ch’o l’affondava adaxo e lê, là appeiso a-o pennon ch’o se sciätâva e o criâva dindanandose mä tra e sganasciæ de rïe di ochin.
I duì amanti se son diretti verso un posto che conosceivan lô; o l’ëa un scheuggio ciatto ch’o s’avansava in sciö mâ in te unn-a de sette Isœ Allegre e o se ciammava, chissà perché, Scheuggio do Lô, o l’ëa un di settatesette posti do mondo dove avvegne de cose imposcibili de solito, e qualche votta anche di miràcoi.
Qiande ghe son arrivæ a Riscia, un po’ stanca a l’à ammiòu seria in to fondo di auggi do Nitam e con un fî de voxe a gh’à domandòu: «Ti me veu ben?» Nitam, serio pægio o l’à fæto de scì con a testa.
A Riscia a l’à fæto un fattoriso e a ch’à dito: «Alloa se t’ê davvei segùo e ti veu ch’o segge pe sempre, no pensà a ninte tegno o respïo e vegnime appreuvo». O Nitam o l’à serròu i euggi e o s’é bollòu con lê. Sotta o Scheuggio do Lô, o di Miàcoi, s’arviva ‘na grande grotta. Se ghe son infiæ, un de scianco a l’atra.
Lì se son trovæ in te un mondo mai immaginòu, pin de luxe, de profummi e de muxiche dôsci. Lì àn trovòu darfin, lontre, tartarughe marinn-e, foche, sirene dai scianchi sottî e da ia euggi servæghi e tanti atri abitanti do mâ, o da fantaxia che aveivan trovòu a stradda pe sciortî da o mondo grammo, dominòu da ommi laddri, oppure ne ëan stæti scacciæ.
Gh’ëa anche di ommi da o cheu bon che in te l’atro mondo no poeivan vìvighe. Nitam o l’à fæto un sorriso. A Riscia a l’à ammiòu e a l’à fæto anche lê un fattoriso. No son mai ciù tornæ in to mondo cattivo e in ta Drotta da Fata a-o de là do Scheuggio di Miàcoi vivan sén e innamoæ a seu eterna feliçitæ.
Giusto comme in te föe.


text:
Mendoza (Argentinn-a)
A çittæ de Mendoza a l'è a capitâle da provinsa argentinn-a do mæximo nomme, c'a s'attrêuva inte l'òvest do Pàize, vexin a-o confin con o Cile atraverso e Andes.
Insemme a-a sêu area periférica a fôrma o quarto çentro ûrban de l'Argentinn-a pe popolassiôn, con 110.993 abitanti (2001).
A base da çittæ attuâle a l'è nâsciûa da 'n nêuvo ordinamento fæto into 1863, dòppo o teremòto do 1861 (c'o l'ha amassòu 10.000 di sêu 18.000 çitadin)
L'attivitæ econòmmica a l'è collegä a l'indûstria do vin (famôso prodotto da region), a quella di alimenti e a-o raffinamento de petròllio. A l'è ascì 'n çentro ûniversitäjo e tûrìstego.
Da 'sta çittæ o se pêu vixitâ o Parco provinsiâ de l'Aconcagua, dove gh'è o monte ciû ærto do mondo fêua de l'Asia, e molte âtre attrasioîn natûrâli.
Âtri progetti[modìfica | modìfica wikitèsto]
- Wikimedia Commons a contêgne di files in sce Mendoza


text:
Luisa Ipo̍lita de Mu̍negu
Luisa Ipo̍lita de Mùnegu (Mu̍negu (Palaçi Principescu), 10 de nuvembre d'u 1697 - 29 de deçembre d'u 1731) e̍ sta̍ Principessa suvrana de Mu̍negu da u vinti de zenà fint'a u vinti nœve de deçembre de l'anu 1731, unze mesi e nœve giurni.
Vita[modìfica | modìfica wikitèsto]
Antoni 1mu e Maria de Lurena gh'an avüu sei fiye e Luisa-Ipòlita è l'eritiera segundu ë dispusiçiue d’u testamentu de Giuane primu (1454) che stipülava che, a u cuntrari d'a lege sàlica françesa, ë done gh'avëvun u dritu de regnà â cundiçiùn che u fütüru spusu piyëssa u nume e ë armarie d'i Grimaldi.
A̍utri prugeti[modìfica | modìfica wikitèsto]
- Wikimedia Commons a contêgne di files in sce Luisa Ipo̍lita de Mu̍negu


text:
Mâ do Nord
Mâ do Nòrd - Mâ de l’Europa nòrd-ocidentâle (ca. 575.000 km2), compreiso tra a Gran Bretagna a Ovest, e còste da Fransa settentrionâle, de Fiandre, di Paixi Basci e da Frixia a Sud, e còste ocidentæ do Jylland (Danemarca) e da Scandinavia (Norvegia) a Est. O s'arve ampiamente a Nòrd verso l’Oceano Atlantico, co-o quæ o comùnica tra e còste da Scossia e e isoe Orcade (Streito de Pentland) e tra e isoe Orcade e e isoe Shetland e tra quest'urtime e a còsta norvegeise. O l'è unîo a l’Oceano Atlantico a Sud Ovest ascì mediante a Mannega (Passo de Calais). A Est o Skagerrak o l'arve verso o Mâ Bartego.
Atri progèttiModìfica
- Wikimedia Commons a contêgne di inmàgine ò di âtri files in sce Mâ do Nord